Amagye ga Museveni ku nnyimba za Mazaalibwa, ku luno tegalemesa Kabaka kwogera na kusaagamu na bantu be « BugandaWatch\nComments Off on Amagye ga Museveni ku nnyimba za Mazaalibwa, ku luno tegalemesa Kabaka kwogera na kusaagamu na bantu be\nBuganda, Culture, Events, Headlines, News, People, Uganda, Youth\nabataka, baganda, buganda, charles, corruption, government, kabaka, katikkiro, mayiga, mengo, mutebi, news, peter, Uganda, youth\nNga 22 December 2017, Ssabasajja Kabaka wa Buganda Ronald Mutebi yalabika ku mukolo gw’ennyimba z’amazaalibwa ga Yesu ogwaali mu mu bimuli bya Bulange e Mengo, Kyaddondo. Obutafanaana na mikolo Kabaka kwabadde alabika, kati kumala myaka, ku luno Omutanda yasobola okubeera okumpi n’abantu be nanyumyaamu nabo n’okubakwaata mu ngalo. Amagye ga president Museveni ag’emmundu za kadumu kuluno gaali tegamwetolodde kututisatiisa na kutulugunya bamusemberera.\nBugandaWatch tennasobola kutegeera kiki ekyaavirako abamagye ga NRM obutabutikira mukolo gwa Kabaka nga bulijjo. Ensonda ezimu zategezezza nti, oluvannyuma lw’okuwangula olutalo lwa Togikwatako, Museveni yasazeewo nti takyalina kimwetagisa kwetolooza Kabaka basirikale. Ate waliwo n’ensonda ezigamba nti mu 2013 Museveni ne Saleh bawa Mayiga abasirikale abangi batyo kumusobozesa kuteeka endagaano ya MOU mu nkola nga tewali Muganda amuteganya. Era nti kati balaba anafuyiza Mengo, Abataka n’Abalangira ekimala. Okutwalira awamu, byonna bikyali bya kutebereza.\nSsaabasajja, eyawerekerwaako Nnabagereka Sylvia Naginda ne Namasole Magaret Siwoza, bweyatuuka ku mukolo yasooka kulambula weema omwaali mutudde abakozi b’ebitongole by’Emengo n’abagenyi abatali bamu. Bangi ku bantu bano yababuuzako, nabakwata ko mu ngalo era n’abamu nasaagamu nabo.\nNg’omukolo gutandise, Kabaka yasanyusibwa zi kwaaya okuva mu makanisa ag’enjawulo era n’abasanyusa abalala ba ssekin’omu. Okusaba kw’ediini kw’omulundi guno kwakulemberwa Ssabasumba Kizito Lwanga. Ku mukolo gwegumu, abakozi abatali bamu okuva mu bitongole by’eMmengo basiimibwa n’okuweebwa ebirabo. Oluvannyuma, Ssaabasajja yakoleeza omuti gwa Ssekukkulu.


President Museven alambuludde ku bya Enrica Pinneti – talina bukugu mu by’emmwanyi yeyamusikiriza aziyingiremu – CBS FM\nPresident Museven alambuludde ku bya Enrica Pinneti – talina bukugu mu by’emmwanyi yeyamusikiriza aziyingiremu\nPresident Yoweri Kaguta Museveni abikudde ekyama nti omukyala musiga nsimbi Enrica Pinetti government gweyakola naye endagaano ey’emmwanyi, nti kituufu teyalina bukugu bwonna mu nsonga zemmwanyi, ye nga president w’eggwanga yayamusaba okwennyigira mu by’emmwanyi.\nPresident agambye nti yayagala okukolegana naye nti kubanga omukyala oyo alina emikwano mingi mu nsi endala,beyali ayagala nabo abaleete bagatte omutindo ku mmwanyi za Uganda.\nEndagaano eno government gyeyakola ne musiga nsimbi ono owa kampuni ya Vinci coffee company, yayogeza bannauganda ebikankana, era gyebyagwera nga parliament eginoonyerezaako , neesemba esazibwamu yonna.\nRtd maj.Jesca Alupo abaddeyo mu SONA 2022\nPresident Museveni asinzidde ku kisaawe kyameefuga e Kololo mu kwogera kwe okutongole eri eggwanga, naagamba nti omukyala ono Enrica Pinetti mbu ye obukugu bwe buli mu bintu birala ng’okuzimba amalwaliiro nebirala naye ebyemwaanyi ye nga Museveni yeyabimusaamu, agende amuzuuliire akatale.\nOmukyala ono yoomu Enrica Pinetti government gweyeewolera ensimbi trillion 1 nobuwumbi 400 okuzimba eddwaliro eryomulembe e Lubowa ku luguudo lwe Entebbe, neemuwa n’ettaka eryobwereere, wabula wadde ensimbi yazifuna, eddwaliro terizimbibwanga.\nYali yawebwa emyaka 2 libeere nga liwedde, wabula teritandikanga kuzimbibwa.\nPresident Museveni yewuunyiza nti ku buwumbi bwa ddoola za America 460 eziva mu mmwaanyi ku katale kensi yonna, ekyennaku amawanga agalima emmwaanyi zifunako obuwumbi bwa ddoola za America 25 bwokka olw’obutazigattako mutindo.\nAkyoomedde nnyo bannansi aboogerera omukyala ono Enrica Pinette, bano abayise balabe ba ggwanga, abakolera abazungu.\n,Asuubizza nti agenda kufuna obudde mu kiseera ekitali kyawala asisinkane abali mu busuubuzi bw’emwaanyi abanyonyole ensonga zino ezemwaanyi.\nKu mbeera yebyenfuna ebyekannama enkya neggulo, esuza bannansi nga tebeebase olw’ebbeeyi y’ebyamaguzi eyeyongera buli lunaku, agambye nti government terina suubi lyakusala ku misolo nga bwebabadde bamusaba.\nAgambye nti government esuubi kati eririma mu kuteeka amaanyi mu kulima ebinazi ebivaamu buto okukola butto amala, n’okwogerezeganya n’amawanga amalala agakola ebintu bino awamu nokukubiriza bannansi okwongera okwenyigira mu kukola ebintu ebikozesebwa mu bulamu bwabulijjo ebimala.\nMuseveni azeemu okukinogaanyi nti engano bweeba ebuze, ekiyinza okukolebwa mu kiseera kino kwekukozesa ensaano eva mu muwogo namatooke okukola emigaati,ng’embeera bwetereera.\nKu nsonga yolutalo, wakati Russia ne Ukraine , agambye nti Uganda mu nkukutu yawa dda endowooza yaayo, era amawanga gombi gakimanyi, naagamba nti wabula mu kiseera ekijja, Uganda ejja kuziteeka mu lwatu zimanyibwe neweyimiridde ku lutalo luno.\nSsaabaminister Robinah Nabbanja abaddeyo mu SONA 2022\nOmukulembeze weggwanga Yoweri Kaguta Museveni agambye nti kyekiseera ensi zobuvanjuba bwa Africa zikube ttooki mu bubinja bwabayeekera n’abatujju obulwaanira mu mawanga gano, okumanya ebigendererwa byabwo ebituufu, nengeri yokubwangangamu ensi zinnamukago bweziba zakusigala nga zirumu obutebenkevu.\nEbigambo bino bijjidde mu kiseera ngensi ya DR congo tekyalinnya mu kimu ne Rwanda, DR Congo bweyalumiriza Rwanda okuvugirira abayekera ba M23 abajojobya DR Congo.\nKu nsonga yobulyi bwenguzi obufumbekedde mu ggwanga lino, Museveni asabye ababaka naabo abali mu gwokulwanyisa obulyi bwenguzi, baanike abalyi benguzi, ensi ebategeere.


GERMANY EWADDE UGANDA DOOZI EZIGEMA COVID 19 EKIKA KYA JOHNSON AND JOHNSON OBUKADDE BUSATU – CBS FM\nin Amawulire, blog, Features, Health, News, Politics, World News\nMinisita Acheng (ow’okusatu ku ddyo) ng’akwasibwa eddagala erigema covid, abadde ne Dr.Diana Atwine n’akulira NMS Moses Kamabaale\nAlipoota ya minisitule ku Covid 19 nga bweyimiridde leero ku byakebereddwa olunaku lwajjo\nGavumenti ya Bujirimaani ng’eyita mu kitongolebkya Covax facility eyongedde okuduukirira Uganda egiwadde doozi obukadde 3,050,400 ez’eddagala ly’ekika kya Johnson and Johnson erigema Covid 19.\nOmubaka wa Germany mu Uganda Matthias Schauer Botschafter, azikwasizza minisita w’ebyo’obulamu mu Uganda Dr.Jane Ruth Aceng.\nBugirimani yali yasooka kuwa Uganda ekika kya Astrazeneca, kati ezizaako Johnson and Johnson era ly’esuubizza okujongera doozi endala obukadde 2,400,000 lyakutuuka nga 9 December, 2021.\nMinister Aceng agambye nti eddagala lino erya Johnson and Johnson ligenda kutwalibwa mu bifo ebizibu okutuukamu, ate nga tebirina bifo binyogoza ebitereka ebika ebirala ebyetaaga obunyogovu buli kadde.\nMu kiseera kino Uganda eweza doozi ezigema Covid 19 ezisoba mu bukadde 20 okuva mu bagabi b’obuyambi n’eziguliddwa gavumenti ya kuno, wabula abantu abaakagemwa bali obukadde 6,793,643. Ekigendererwa kyakugema abantu obukadde 22, olwo Uganda ebeere yadde yaddeko.\nAlipoota ya ministry y’eby’obulamu ku bantu abaakebereddwa olunaku lwajjo egamba nti abantu abalala 32 bazuuliddwamu covid 19, nga bano beebamu ku bantu 5,864 abakebereddwa, kati omuwendo gw’abakazuulibwamu Covid 19 mu Uganda guli ku bantu emitwalo 127,616.\nAbantu 115 bebakyali mu malwaliro, emitwalo 97,597 bebakajjanjabibwa nebawona. Waliwo omuntu afudde leero ekirwadde kino naweza omuwendo gw’abaakafa 3,254.


Bukedde Online - Omusuubuzi omulala bamussizza masasi\nPoliisi emukutte n'omwana agambibwa okuba omubbe\nAdded 12th July 2012\nABATEMU ab’emmundu bateeze omusuubuzi omulala ng’atuuka mu makaage ne bamukuba amasasi ng’afuluma mmotoka ye okuyingira ennyumba.\nBya JOHN B NIYONZIMA NE LUKE KAGIRI\nABATEMU ab’emmundu bateeze omusuubuzi omulala ng’atuuka mu makaage ne bamukuba amasasi ng’afuluma mmotoka ye\nEnzita gye baamusseemu yeefaanaanyiriza gye bazze battamu abasuubuzi mu Kampala okuli Haji Kiweewa Kigejjogejjo owa Supermarket e Kyanja, n’engeri gye baakubyemu omusuubuzi w’e Kyebando William Lubega amasasi ng’ayingira ku ggeeti y’amakaage ku lw’e Gayaza.\nOmusuubuzi Henry Kayiira 40, okuttibwa abadde yaakasimattuka enfunda ssatu ng’abatemu bamwegezaamu kyokka ng’abawonera watono kubanga emirundi gyonsatule babadde bamusanga ali ne mukazi we Olive Birungi, eby’embi ku luno yabadde yekka era ne bamukuba ebyasi mu mutwe n’afi ira mu ddwaaliro gye yabadde atwaliddwa okujjanjabwa.\nKayiira abadde n’amaduuka ag’amaanyi mu tawuni y’e Kiboga era nga ye ajenti w’ebintu ebikolebwa kkampuni ya Mukwano mu kibuga ekyo era y’abadde omuwanika wa Klezia y’e Kiboga kyokka abaamusse mu kiro ekyakeesezza Olwokusatu tebalina kye baatutte.\nMu mmotoka gye baamuttiddeko baaleseemu ensawo eyabaddemu ssente. Birungi agamba nti ku mulundi ogukyasembyeyo, omu ku batemu yeesozze ennyumba ng’ateebereza nti Kayiira alimu yekka wabula bwe yawulidde nga mulimu abantu abalala okulin’abaana ne yeemulula n’adduka ne bamukubira enduulu.\nKu luno Kayiira ye yasembyeyo okunnyuka nga mukyalawe yatuuse dda awaka, era emmotoka yabadde agitambuliddemu bwomu.\nBwe yatuuse ewuwe n’asimba emmotoka era yabadde yaakaggula oluggi afulume, abatemu ne bafubutuka ku nsonda y’ennyumba ne bamukuba ebyasi mu mutwe, n’agwa wansi w’emmotoka. Nnamwandu Birungi eyagattibwa ne Kayiira mu January w’omwaka guno yagambye nti bwe yawulidde okubwatuka kw’amasasi ku ssaawa nga 3:00 ez’ekiro n’atya nnyo era bwe gaasirise n’awulira abantu abadduka kwe kujja mpola okulaba ekiguddewo era amaaso gaatuukidde ku bba ng’amulaba aboyaanira wansi.\nBaamusitudde ne bamuteeka mu mmotoka okumutwala mu ddwaaliro e Kiboga wabula n’afa nga yakatuusibwayo. Abatuuze baavudde mu mbeera ne balumba amaduuka ga musuubuzi munne Asuman Mayanja Kasolo nga bamulumiriza okubeerako ky’amanyi ku bwe babadde balina n’omugenzi nga buva ku bizinensi.\nBagezzaako okumugajambula wabula poliisi n’ekuba ttiyaggaasi okumutaasa era n’emuggyayo n’emutwala mu kaduukulu kaayo e Kiboga. baamulumbeyo ekyawalirizzapoliisi okumuggyawo wakati mu kwerinda okw’amaanyi e Bukomero.\nYeewuunya Bannayuganda obutakaayana ngâ€™ababaka beeyongeza emisaala\nPoliisi egwagwawala etya n'etigiinya amabeere g'omukazi!\nOkulayira kuwedde kati kukola


Bukedde Online - Kabaka amezze Mabiriizi mu musango gwa 'Kyapa mu ngalo'\nKabaka amezze Mabiriizi mu musango gwa 'Kyapa mu ngalo'\nOlutindo lw'e Jinja lugezeseddwa\nBazingizza eyabbye obukadde bwa ssente e K...\nKKOOTI ejulirwamu esazizzaamu ekiragiro kye yayisa eri Kabaka ng’emulagira okuwa Male Mabiriizi ebiwandiiko byonna ebikwata ku nsimbi Buganda Land Board (BLB) z’ezze esolooza n’ebyapa ebyamuddizibwa mu 2013 abyeyambise mu musango gwe yamuwawaabira.\nEkiragiro kino lye libadde essanyu lya Mabiriizi lyokka lye yali afunye bukyanga awawaabira Kabaka mu 2016 ng’awakanya enkola ya ‘Kyapa mu ngalo’ omuli okusaba abali ku ttaka ssente okutereeza obusenze bwabwe.\nKkooti teyakomye awo, yagasseeko n’okumulagira aliyirire Kabaka ssente z’asaasaanyizza mu musango ezitannamanyika muwendo ekireetedde Mabiriizi\nokwecwacwana mu kkooti era afulumye tasalikako musale.\nOlufulumye kkooti, Mabiriizi ategeerezzaawo nti ensonga azongerayo mu kkooti ey’oku ntikko gy’asuubira ensala eyeetengeredde.\nOmulamuzi Patricia Basaza ye yali yawa Mabiriizi essanyu ly’ekiragiro kino nga ku bimu Kabaka bye yali alagiddwa okuwa Mabiriizi mubaddemu ebikwata ku ssente\n(BLB) eziri mu Bank of Africa ne Stanbic zonna eziggyibwa ku bantu mu nkola ya\nKyapa mu ngalo kwe ziteekebwa.\nEbyapa byonna ebya mayiro Gavumenti by’ezze eddiza Kabaka okuva mu 2013, abantu abazze beewandiisa mu nkola ya Kyapa mu ngalo n’ebikwata ku ttaka okugeza bwe liba lyasingibwa mu bbanka oba lyagabibwa omuntu.\nKabaka yajulira ng’agamba nti buno si bwenkanya. Bino byonna Mabiriizi abadde abyagala nti kuba bigenda kumuyamba mu musango gwe okulaga kkooti nti enkola ya Kyapa mu ngalo yaleetebwa na kigendererwa kya kubba bantu.\nAbalamuzi baagambye nti tebalaba ngeri biwandiiko gye bikwataganamu na musango mw’awakanyiza enkola ya Kyapa mu ngalo kubanga n’emikisa gyagwo okuyitamu mibale.\nKu nsonga y’ebyapa kkooti yawadde Mabiriizi amagezi nti asobola okugenda mu minisitule y’ettaka n’asasulayo ssente entono ze basaba n’ayita mu mitendera gye\nbateekawo abantu okumanya ebikwata ku byapa.\nAbalamuzi Egonda Ntende, Hellen Obura, Ezekiel Muhanguzi kuno kwe baasinzidde okwebuuza nti singa Mabiriizi omusango gumumegga ne banne abatamanyiddwa\nng’ebiwandiiko byamuweebwa dda! Kkooti kwe kumulagira okuliyirira Kabaka.\nWadde nga Kabaka yawangudde, tekitegeeza nti omusango gwonna ogwa Kyapa\nmu ngalo guwedde.\nKkooti ekkiriza Kabaka okujulira mu musango gwa Mabiriizi\nOluvannyuma lwa Kabaka okumegga Mabiriizi Mmengo erangiridde ekiddako\nKkooti ewadde Kabaka ekiragiro ku musango gwa Mabiriizi


Bukedde Online - Abalimi b'emmwanyi basambira waggulu nga jjanzi\nOmusirikale eyakuba Ssebulime asindikiddwa...\nomwana omulala ku baaweereddwa obutwa afudde!...\nMinisita Bamulanzeeki Ssempijja ng'annyonnyola\nMINISITULE y’obulimi n’obulunzi esse omukago n’ensi ya Vietnam okusobola okulinnyisa omutindo n’obungi bw’emmwaanyi ezirimwa mu Uganda.\nBwabadde ayogerako eri bannamawulire Minisita Vincent Bamulangaki Ssempijja, omukago guno gugendereddwaamu okwongera ku bungi bw’emmwanyi ezifuluma mu Uganda wamu n’okwongera ku mutindo Uganda esobole okuvuganya ku katale k’ensi yonna mu kutunda emmwanyi.\n‘’Uganda kati efulumya ensawo z’emmwanyi obukadde mukaaga naye omukago guno gugenda kutuyamba okweza obukadde 20 n’okudda waggulu era abalimi b’emmwanyi balina okukomya okweraliikirira kuba enfuna yaabwe engenda kweyongera.’’Minisita bweyategeezezza.\nAyongerako nti enkolagana eno erimu okusomesa n’okuwanyisiganya abakugu n’emisomo egyenjawulo okulaba nti obulimi bw’emmwanyi bwanguyira bantu ate n’okutuuka ku mutendera Vietnam gweriko .\nAgambye nti bakwongera okubangula abalimi b’emmwanyi okulaba nti buli mulimi abeera n’amaazi okufukirira emmwanyi so si kulinda nkuba ate n’okuyiga okukozesa ebigimusa kuba biyamba okwongera ku mutindo gw’emmwanyi.\nApollo Kamugisha okuva mu Uganda Coffee Development Authority asabye Gavumenti okwongera ssente mu mmwanyi nga bagula ebigimusa, amazzi, okunoonyereza wamu n’okukubiriza abantu okweyongera okulima emmwanyi olwo Uganda lwejja okusobola okuvuganya ku katale k’ensi yonna.\nAyongeddeko nti Gavumenti era esaana eyongere amaanyi mu kulwanisa abantu abatunda ebigimusa ebicupuli kuba biviirako okuddiriza omutindo gwemmwaanyi


Olubereberye 3 LBR - N'omusota gwali mukalabakalaba - Bible Search\nOlubereberye 2 Olubereberye 4\n1N'omusota gwali mukalabakalaba okusinga ensolo zonna ez'omu nsiko, Mukama Katonda ze yakola. Ne gugamba omukazi nti, “Bw'atyo bwe yayogera Katonda nti, ‘Temulyanga ku miti gyonna egy'omu lusuku?’”- 2Omukazi n'agamba omusota nti, “Tuyinza okulya ku bibala eby'emiti egy'omu lusuku; 3naye Katonda yagamba nti, ‘temulyanga ku bibala by'omuti oguli wakati mu lusuku, newakubadde okugukwatangako muleme okufa.’”- 4Omusota ne gugamba omukazi nti, “Okufa temulifa.- 5Kubanga Katonda amanyi nti olunaku lwe muligulyako mmwe, amaaso gammwe lwe galizibuka, nammwe muliba nga Katonda okumanyanga obulungi n'obubi.” 6Omukazi bwe yalaba ng'omuti mulungi okulya, era nga gusanyusa amaaso, n'omuti nga gwa kwegombebwa okuleeta amagezi, n'anoga ku bibala byagwo n'alya, n'awa era ne bba naye n'alya.- 7Amaaso gaabwe bombi ne gazibuka ne beetegeera nga baali bwereere; ne batunga amakoola g'emiti ne beekolera eby'okwambala.\n8Ne bawulira eddoboozi lya Mukama Katonda ng'atambula mu lusuku mu kiseera eky'akawungeezi, omusajja ne mukazi we ne beekweka wakati mu miti egy'omu lusuku, Mukama Katonda aleme okubalaba.- 9Mukama Katonda n'ayita omusajja n'amugamba nti, “Oli ludda wa?” 10N'addamu nti, “Mpulidde eddoboozi lyo mu lusuku, ne ntya, kubanga mbadde bwereere; ne nneekweka.”- 11N'amubuuza nti, “Ani eyakubuulira nti obadde bwereere? Olidde ku muti gwe nnakulagira obutagulyangako?” 12Omusajja n'addamu nti, “Omukazi, gwe wampa okubeeranga nange, ye ampadde ku kibala eky'oku muti, ne ndya.”- 13Mukama Katonda n'agamba omukazi nti, “Kiki kino ky'okoze?” Omukazi n'ayogera nti, “Omusota gunsenzesenze, ne ndya.”\nMukama Katonda awa ebibonerezo\n14Mukama Katonda n'agamba omusota nti,\n“Kubanga okoze kino, okolimiddwa ggwe okusinga ensolo zonna\nOneekululiranga ku lubuto,\nera onoolyanga nfuufu\nennaku zonna ez'obulamu bwo;-\n15nange n'ateeka obulabe wakati wo n'omukazi,\nera ne wakati w'ezzadde lyo n'ezzadde ly'omukazi;\nalikubetenta omutwe gwo,\nnaawe oliribetenta ekisinziiro kye.”-\n16N'agamba omukazi nti,\n“Nnaayongeranga nnyo obulumi bwo mu kuzaala abaana;\nmu bulumi mwonoozaaliranga abaana;\nn'okwegomba kwo kunaabanga eri balo,\n17N'agamba Adamu nti,\n“Kubanga owulidde eddoboozi lya mukazi wo,\nn'olya ku muti\ngwe nnakulagira nga njogera nti,\nensi ekolimiddwa ku lulwo;\nmu kutegana mw'onoggyanga eby'okulya ennaku zonna ez'obulamu bwo;-\n18amaggwa n'amatovu g'eneekuzaaliranga;\nnaawe onoolyanga omuddo ogw'omu nnimiro.\n19Mu ntuuyo ez'omu maaso go\nokutuusa lw'olidda mu ttaka;\nkubanga omwo mwe waggyibwa;\nkubanga oli nfuufu ggwe,\nne mu nfuufu mw'olidda.”-\n20Omusajja n'atuuma mukazi we erinnya lye Kaawa; kubanga ono ye nnyina w'abo bonna abalamu. 21Mukama Katonda n'akolera Adamu ne mukazi we ebyambalo by'amaliba, n'abambaza.\nKatonda agoba Adamu ne Kaawa mu Lusuku\n22Mukama Katonda n'ayogera nti, “Laba, omuntu afuuse ng'omu ku ffe, okumanyanga obulungi n'obubi; kaakano, aleme okugolola omukono gwe okunoga ku muti ogw'obulamu, okulya okuwangaalanga emirembe n'emirembe.”- 23Mukama Katonda kyeyava amuggya mu lusuku Edeni, alimenga ettaka mwe yaggyibwa. 24Bw'atyo n'agoba omuntu; n'ateeka bakerubi ebuvanjuba w'olusuku Edeni, era n'ekitala ekimyansa, ekikyukakyuka, okukuumanga ekkubo erigenda ku muti ogw'obulamu.-\n© Bible Society of Uganda\nRevised Luganda Bible


Bukedde Online - Nnannyini ssomero bamusimbye mu kkooti ku musango gw'okusobya ku muyizi we\nLwaki saagala kwegatta?\nBannalwengo boogedde ku bulamu bwa Getrude...\nASADU Wamala nannyini ssomero lya Wamala Mixed SS e Mpigi leero azzeemu okusimbibwa mu maaso g”omulamuzi Moureen Mukoye n’amusomera omusango gw’okusobya ku muyizi.\nWamala ng'ali ku mpingu\nOmulamuzi Mukoye owa kkooti ey’eddaala erisooka e Mpigi yamusomedde omusango n’addamu okumusindika ku limanda mu kkomera ekigo nga bw’alindirira okusindikibwa mu kkooti enkulu omusango guwulirwe.\nWamala yakwatiddwa Omwaka oguwedde oluvannyuma lw’omuyizi atannetuuka okumulumiriza nti yabadde amusobezzaako.\nEnsonga yali azifutyanse wabula bwe byafuluma mu mawulire, pulezidenti Museveni yasinzidde ku kitebe kya poliisi e Nagulu mu lukung’aana lwa poliisi (police Council) n’alagira addemu akwatibwe.\nKino wekijjidde ng’omwaka ng’abantu bangi beekubira enduulu mu boobuyinza nti bakabasanyizibwa.\nOmwaka oguwedde Samantha Mwesigye omukozi mu ofiisi y’omuwabuzi wa gavumenti mu by’amateeka yeekubira enduulu ng’agamba nti waliwo abamubeeba omukwano.\nPALAMENTI EYINGIRA MU NSONGA:\nAbakyala abalwanirizi b’eddembe ly’abakyala nga bakulemberwa Omubaka Ana Adeke Ebaju baatwala ensonga ewa Sipiika Kadaga n’agira okuteekawo akakiiko kanoonyereze ku nsonga eyo.\nLipooti y’akakiiko kano eraga nti abantu banji bakabasanyizibwa ku mirimu era kaasemba nti wabeerewo ekikolebwa n’amateeka gateekebwe mu nkola kubanga bangi abatusibwako ebikolwa bino ne bafiira eyo ekimugunyu.\nSipiika wa palamnti Rebecca yakubirizza abakyala oba abawala abali mu bifo eby’enjawulo nga ku matendekero oba ku mirimu ng’abasajja babakaka omukwano baveeyo batwale ensonga mu boobuyinza baleme kuzisirikira.\nKino kyava ku Samantha Mwesigye okwekubira enduulu nti baali bamukaka omukwano ku mulimu gye yali akolera mu ofiisi y’omuwabuzi wa gavumenti ku by’amateeka.\nKadaga yalagidde abakyala nti bwe wabeerawo omuntu ng’amunyigiriza amukaka omukwano waakiri awandiikire sipiika yennyini ayingire mu nsonga.\nAkakiiko kaasembye wateekebwewo namba y’essimu etali yakusasulira abaana abawala gye bayinza okukubako okuloopa ababakabasanya.\nMinisitule okuli ey’ebyenjigiriza, ekikula ky’abantu, minisitule y’ensonga z’omunda mu ggwanga bateekewo enkola ennyangu nga bonna basobola okuwuliziganya n’okulondoola ensonga z’abakabasanyizibwa.\nAkakiiko kasemba nti etteeka erirambika eby’enjigiriza (Pre-Primary, Primary and Post-Primary) Act of 2008 likolebwemu ennongoosereza lirambike ku mbeera y’okukabasanya abayizi.\nBALOOPYE 20 ABAKABASANYA ABAYIZI:\nAkiikirira UNATU e Mpigi Barbara Kasule ategeezezza Bukedde nti baafuna emisango etaano ng’abayizi beekubira enduulu ku babakabasanya.\nOgumu ku misango gye baafunye kwekuli ogwa Wamala oguli mu kkooti. Ayongerako nti emisango egy’engeri eno bagisindika ku poliisi ne mu boobuyinza abasingako.\nAkulira eby’enjigiriza e Butambala John Ssebakumba Kisitu agamba nti omwaka oguwedde yafunye emisango 20 ng’abayizi beekubira enduulu ku babakabasanya kyokka ng’abasinga bantu abava mu bitundu abaana gye bava.\nABABAKA BA PALAMENTI KYE BAGAMBA:\nRobina Sentongo Nakasirye omubaka omukyala owa Kyotere awadde amagezi nti abazadde basaana okufuula abaana mikwano gyabwe kubanga ye yalinako omwana gw’ayamba kyokka ng’oluwummula lutuuse naye bamulagidde asigale ku ssomero bwe yamubuuza n’amutegeeza nti waliwo omusomesa omusajja eyali amutigatiga era yali asaze amagezi asigale ku ssomero amukozese.\n“Okuggyako ng’amateeka gateekeddwa mu nkola oba okwongera okugakalubyamu ng’oyo akutte omukazi oba okusobya ku muwala abonerezebwa bw’abeera musomesa ebbaluwa n’esazibwamu abalala ne bamuyigirako” Nakasirye bwe yaggumizza.\nNATIONAL CHILDREN AUTHORUTY (NCA):\nMartin Kiiza akulira NCA ategeezezza nti bafulumya lipooti (State Of Uganda’s Children Report) esembyeyo bagifulumizza 2018.\nBanoonyerezza ku bawala 22 ab’emyaka 15 ne bakizuula nti ku buli bawala 22 kuliko 11 abatulugunyiziddwa mu birowoozo ate buli bawala 22 bebabuuzizza kuliko 8 abakabasanyiziddwa.\nKiiza agamba nti bali mu kutalaaga masomero nga batondawo Child Rights Clubs era bamaze okukikola mu masomero 60. Zino ziyambako okutendeka abaana okwekuuma n’okubatendeka okulwanirira eddembe lyabwe.\nWamala Mixed SS


Bukedde Online - Ennyonyi zâ€™Amerika zikubye aba al Shabaab mu Somalia\nEnnyonyi zâ€™Amerika zikubye aba al Shabaab mu Somalia\nAmerika ezudde olukwe lwa Gaddafi okudduka\nEnnyonyi zino zaalumbye akatundu kâ€™e QandalÂ akeesudde kiromita 10 okuva ku mwalo gwâ€™e KismayuÂ ne ziwandagaza emizinga, bbomu nâ€™amasasi mu balwanyi ba al Shabaab.\nAbajaasi ba Uganda ne Burundi abali wansi wa AMISOM abali mu Somalia tebalina nnyonyi kyokka Amerika erina emmeeri ennee\nAbajaasi ba Uganda ne Burundi abali wansi wa AMISOM abali mu Somalia tebalina nnyonyi kyokka Amerika erina emmeeri enneetissi zâ€™ennyonyi mu Liyanja lya Buyindi (Indian Ocean) era kiteeberezebwa nti ku mmeeri zino ennyonyi kwe zaavudde.\nOmuwendo gwâ€™abalwanyi ba al Shabaab abattiddwa nâ€™okulumizibwa tegunnamanyika kyokka abantu baabulijjo ku mwalo gwâ€™e Kismayu baatenze amaanyi ennyonyi ze gaakubisa aba al Shabaab nâ€™okubwatuka okwâ€™amaanyi okwa bbomu nâ€™ebikompola.\nSheikh Hassan Yacqub, omwogezi wa al Shabaab mu kibuga Kismayu yakkiriza nti baalumbiddwa era ne bakubwa ennyonyi ezitannamanyikaÂ nâ€™agamba nti abalwanyi baabwe bangi baalumiziddwa.Amerika yalangirira olutalo ku ba al Shabaab era palamenti yaayo yakkiriza gavumenti okukola ennumba ezâ€™ekyama mu Somalia nga kyetaagisizza.\nÂ Aba al Shabaab nabo baalangirira olutalo ku Amerika nâ€™amawanga agateetera ne Amerika omuli ne Uganda era beewaana nga bwa baatega bbomu mu Uganda nga July 11, 2010 omwafiira abantu 76.\nÂ Abatujju ba al Shabaab abali mu lutalo nâ€™amagye ga Uganda aga AMISOM agali mu Somalia okukuuma emirembe era gatera okukola ennumba ne batta abajaasi ba Uganda.\nWabula amagye ga AMISOM nago gasobodde okulemesa aba al Shabaab okukola obutujju era gasobodde okubawambako ebitundu bingi naddala mu kibuga Mogadishu.


Bukedde Online - Ssaabalabirizi omuggya amaze okuwandiika ekitabo omuli by'agenda okukola\nEmbeera gye nakuliramu ewa kitange yantamya...\nSsaabalabirizi Kazimba ng'ali n'olukiiko lwe Luweero\nSSABALABIRIZI w’ekkanisa ya Uganda omulonde, Dr Steven Kazimba Mugalu agambye nti amaliriza okuwandiika ekiwandiiko omuli ebyo byagenda okukola mu buvunanyizibwa bwe obuggya nga mwe muli okulafubanira Uganda emu,abantu abatya katonda era abakulaakulana.\nOkwogera bino yasinzidde ku Luweero Guest House mu kibuga ky’e Luweero ku Mmande akawungeezi bwe yabadde atongozza olukiiko lw’e Luweero olw’okutegeka emikolo gy’okumusibula ng’ava mu bulabirizi bw’e Mityana n’okutuuza omulabirizi w’e Mityana omuggya ne baweebwa tageti ya kusonda obukadde 100 ku mukolo guno.\n“Mu buweereza buno Katonda bweyampitiddemu njagala okulaba Uganda etya Katonda,erimu abantu abalamu, abasomeseddwa n’okukolera awamu awatali kwawula mu nzikiriza n’amawanga gaabwe ate abantu abafunyi era abekulakulanya abatali mu kwe kubagiza,” Dr. Kazimba bwe yategeezezza ng’ensonga yaziwandiikidde ku lugendo lwe yabaddemu ng’ava mu Amerika.\nDr. Kazimba yebazizza abantu b’Obulabirizi bw’e Luwero n’abo abatali ba kanisa ya Uganda olw’okumusabira ate n’abasanyukirako olw’omwana waabwe Dr. James Bukomeko azaalibwa ku kyalo Kalongo- Kito mu Luweero ng’ono yeyalondeddwa okumuddira mu bigere ng’omulabirizi w’e Mityana omuggya.\nYe Ssentebe w'olukiiko olukulu olutegeka emikolo gino, John Fred Kiyimba Freeman yasabye olukiiko lwe Luweero okusaggula abantu mu kitundu kino okusobola okuweza ensimbi obukadde 100 zigende ku mikolo gino kubanga baagala gitegekebwa ku mutindo gwa waggulu wakati mu kitiibwa.\n“Omukolo gw’okutuuza omwana wamwe Bp. Bukomeko gwakubeera abantu 40000 ate twagala Ssabalabirizi tumusiibule mu kitiibwa ng’ava e Mityana n’amaanyi aganamusobozesa okubukkala obulungi mu buvunanyizibwa obuggya bwagenzeemu. N’olwekyo twagala ensimbi ezisukka mu kawumbi kamu n’ekitundu okuva mu bukiiko omwenda obutereddwawo okwetoloola ebintu ebyenjawulo,” Kiyimba bweyagambye nategeza nti enkya ku Lwokusatu (leero) bagenda kutongoza lukiiko lw’e Masaka.\nOmulabirizi we Luweero, Bp Eridad Nsubuga yebazizza Katonda olw'okulondebwa kwa Dr. Kazimba ate n'atandika n'enteekateeka eno ey'enkiiko ezinayamba okutumbula enkulakulana mu bulabirizi obw'enjawulo.\nSsentebe w'olukiiko lwe Luweero olwalondeddwa, Mike Kironde yasabye banne okukola obutaweera okufuna ensimbi ezibasaliddwa ng'era okuziweza bakubeera n'ekijjulo nga December 18,2019 n’abawa n’amagezi obutanyoma nsimbi yonna ebaweebwa.\nABALALA ABALI KU LUKIIKO LWE LUWEERO:\nOmumyuka wa Ssentebe w’olukiiko ye David Lule Muzzanganda, Omuwanika ye Can. James Kigozi,Omuwandiisi ye Steven Kamya ne bammemba abalala bangi\nJohn Fred Kiyimba Freeman\nPaapa Francis asisinkanye Abasumba ba Uganda


OKULUMBA Olubiri tekyagwa bugwi, kyali kitutte emirundi esatu nga batulabula nti essaawa yonna Obote atulumba naffe ne twetegeka.\nOBOTE okulumba Olubiri lw’e Mmengo nga May 24, 1966 kye kimu ku bintu ebyakosa Obuganda n’okutuusa kati. Nga wayise emyaka 50 bukya kikangabwa kino kigwawo, Bukedde akutuusaako emboozi eziraga engeri Buganda gye yakosebwamu mu mbeera z’abantu.\nWaayitangawo ennaku nga ssatu oba nnya nga tebazze olwo ne batulagira tuddeyo eka ne tuddamu okukola emirimu gyaffe egy’omu Lubiri egya bulijjo’.\nHaji Abdu Rahman Ssenkumba 74 eyali Namusu wa Ssekabaka Muteesa okuva obuto bwe yaweza emyaka 17 n’ayingira Buganda Poliisi Military Band bw’atandika emboozi ye.\nAgamba: Okwetegekera Obote twalina Maj. Kaku omusajja Omutooro ng’ava mu magye ga Obote. Okusinziira ku nkolagana ya Buganda ne Tooro nga tusuubira nti yali tayinza kutulyamu lukwe.\nKaku yajjanga n’atutendeka ng’atulaga bwe tunaakuba emmundu ng’abalabe batulumbye n’okutuwa obukodyo obulala. May 23, 1966 nali mu Lubiri ne kitange Mulumba, Kabaka Muteesa n’amugamba nti: Mulumba ggwe ddayo eka owummule ojja kudda enkya.\nEkiro ekyo amagye gaazinda Olubiri nga tuli munda ne bataayiza emiryango. Ku ssaawa 11:45 nga bukya essasi erisooka lyavuga ne tumanya nti obudde bugayeggaye.\nTwalina emmundu ng’okuba essasi n’owangamu eddala naye n’abaserikale abaatulumba tebaalina mmundu za mulembe osanga ffenna banditusse ne batumalawo.\nBaamenya emiryango gy’Olubiri ne bayingira nze nali mmanju wa Twekobe enkadde ne Okumu. Twalaba bigaanye ne tudduka okwekweka mu kiraalo emmundu ne tuzisuula mu kaabuyonjo.\nEssaawa zaali ziwera 8:00 olweggulo ekire ne kikwata okwetooloola Olubiri, enkuba n’etonnya era wano abantu abaali mu Lubiri webaafunira omwagaanya okutoloka nga babuuka ekisenge ku ludda olutunudde mu nnyanja ya Kabaka.\nEnkuba bwe yatonnya amagye n’aba Special Forces ne badda mu bimotoka ne beggama. Nze ne munnange twabuuka ekisenge ne tutoloka, Okumu yadduka adda mu Ndeeba nze ne ηηenda ewa Dr. Walusimbi we nava okutuuka eka e Mengo.\nNasanga taata akaaba ng’amanyi banzise ne Kabaka. Abantu batono abalumirwa bannaabwe kuba twali mu Lubiri ng’emmundu evuga nga tuwulira ekizindaalo okuva ku bbaasi za UTC nga bayita abatambula okufuluma Buganda.\nEnkeera baawandiika mu Uganda Argus nga balaga ekifaananyi ky’ebimundu ebikadde ebyali mu Lubiri nga bagamba nti y’emmundu Muteesa gye yategeka okukuba omulabe ekintu ekyali ekikyamu. Abantu be baawambira mu Lubiri baabatwala Luzira oluvannyuma baabata.\nBaatandika okunoonya abaali abaseri- kale ba Kabaka ne nzirukira ewa Can. Binaisa oluvannyuma ne nneeyongerayo e Butooro.\nESSASI ERYASOOKA LYAKYUSA BINGI\n-Lye lyavaako ebizibu byonna ebitabangudde Uganda, eggwanga eryali lyeyagaza kubanga lyalaga abantu nti osobola okuwamba obuyinza ng’okozesa emmundu.\n-Lye lyavaako Amin okuwamba.\n- Tanzania okulumba Uganda.\n-Lino kwe kwava Museveni okudda e Luweero n’alwana olutalo mwe yawambira obuyinza.\n-Essasi eryo kwe kwava ekinyoolankoto ekyali e Rwanda mu 1995 kubanga abaalwana olutalo olwo baava wano mu Uganda.\n-Essasi lino mu bingi bye lyatabula n’omwoyo gwa Bulungibwansi mu Buganda mwe gwafiira.\nAbantu bangi abattirwa mu Lubiri era abaali abanene be nzijukira kuliko:\n1 Benedicto Kibirige eyali akulira abakuumi ba Muteesa.\n2 Masembe eyali akulira Olubiri ono ye yali azaala Polof. Kanyerezi, Joyce Mpanga ne Dr. Masembe.\n3 Omuwanika w’Enkuluze.\n4 Twawulira luvannyuma nti ne Maj. Kaku yafa naye teyalabikako ku lunaku lwe


Bukedde Online - Ab'e Buyende bakaaba lwa nnyanja Kyoga eyabooga n'ebasengula\nAbatuuze abawerera ddala okuva ku myalo egy’enjawulo egyetoolodde ennyanja Kyoga mu disitulikiti y’e Buyende beekubidde enduulu eri abakulembeze nga baagala badduukirirwe olw’amazzi agamaze ebbanga nga gasaanyizzaawo ebintu btabwe.\nAbamu ku batuuze ku mayumba gaabwe agali wakati mu mazzi ku mwalo gw’e Kiribairya. Ebif: HENRY NSUBUGA\nBano bagamba nti amayumba okuli agasulwamu n'ago aga bbizinensi, emmere okuli kasooli, muwogo, lumonde, ebitooke n'ebirira ssaako zi kaabuyonjo byonna omujjuzo gw'amazzi mu nnyanja eno gwabisanyaawo.\nEmyalo egyasinga okukosebwa mulimu, ogw'e Ikanda, Kiribairya, Kakooge, Kadebede ne Butongole egisangibwa mu ggombolola y'e Buyende, Busike mu ggombolola y'e Nkondo ne ku mwalo gw'e Kyankole mu ggombolola y'e Kidera.\nAbatuuze baalambuzza ssentebe wa disitulikiti y'e Buyende Ronald Ziribasanga ssaako RDC Richard Ogwanga amayumba gaabwe agatwaliddwa amazzi ne babalangeza n'ezaali ennimiro zaabwe nga zonna kati matongo amazzi gaazimira dda.\nAbakulembeze bano babadde n'abakulembeze b'ekiwayi ky'Abasiraamu eky'Abahmadiyya abakulembeddwa Abdul Marik Ssenfuka nga bano babadde batutte obuyambi eri abantu abaakoseddwa nga bayita mu kibiina kyabwe ekya Humanity First Uganda.\nMubiru ng'alaga agamu ku mayumba ge agaakolanga ng'ebisulo by'abantu nga kati gali wakati mu nnyanja.\nRDC Ogwang ng’awaayo obuyambi bw’emmere n’ebipkozesebwa eri abatuuze, ku kkono ye Kumwidirawo ow’eby’obulamu ku lukiiko lwa disitulikiti ne Ssenfuka wakati mu bbulu.\nEbimu bizimbe omwali loogi za Miiro Mubiru ku mwalo gw’e Kakoge ebyayanjaala mu mazzi.\nEkitundu ku mwa,o gw'e Kiribairya amazzi g'ennyanja Kyoga gwe gaazingako.\nEmu ku nnyumba ku mwalo ku mwalo gw’e Kakoge eyazingibwako amazzi.\nAbamu ku batuuze ku mayumba gaabwe agali wakati mu mazzi ku mwalo gw’e Kiribairya.\nBernadette Kumwidirawo ow’eby’obulamu ng’asomesa abatuuze ku mwalo gw’e Kiribairya ku nsonga z’eby’obulamu.\nOmu ku batuuze abakoseddwa ye Miiro Mubiru, ku mwalo gw'e Kakoge eyalaze ebizimbe bya loogi mw'abadde aggya ensimbi ezisoba mu kakadde kamu buli mwezi kyokka nga kati emyezi gigenze mw'etaano ng'amazzi gaabimira babundabunda bubunzibunzi n'eky'okulya tebakiraba.\nSsentebe wa disitulikiti Ziribasangaa agambye nti ne disitulikiti ekoseddwa olw'abatuuze okuba nga tebakyakola ng'embeera eno ne disitulikiti eba tekyasobola kufuna musolo gutambuza mirimu.\nYe RDC Ogwanga ategeezezza nti baamala dda okutwala amabaluwa agasaba obuyambi mu woofiisi nnyingi omuli n'eya Ssaabaminisita wa gavumenti ssaako woofiisi ya Kyabazinga wa Busoga nga basuubira essaawa yonna bano baakubafunira obuyambi.\nYe ow'eby'obulamu ku lukiiko lwa disitulikiti Bernadette Kumwidirawo\nBuyende Ronald Ziribasanga\nAbdul Marik Ssenfuka\nAbalonzi temukkiriza kutunda kalulu - Msgr. Ssebayigga\n'Mulime emmwaanyi temutunda ttaka kugula bodaboda'


Eddy Kenzo akyaali ku level zange teyepanka- Segirinya. - Fremer Media\nEddy Kenzo akyaali ku level zange teyepanka- Segirinya.\nOluvanyuma lwomuyimbi Edirisa Musuuza abasinga gwebayita Eddy Kenzo okuvayo nalumbagana munakisinde Kya people power ate nga ye Pulezidenti wekibiina ki NUP Robert Kyagulanyi Sentamu abasinga gwebayita Bobi Wine, kansala we Kawempe eyomumambuka Segirinya Muhammad avudeyo namutegeza nti level bakyaali kwemu.\nKino kidiridde omuyimbi Kenzo okuvayo nategeza nti yalumwa nnyo olunaku lwaava ebweru omwaaka oguwedde natasangawo Bobi Wine kumwaniriza wabula neyekanga nga kubanakisinde Kya people power waliwo Segirinya Muhammad yekka.\nKino kyaviriddeko kansala Segirinya Muhammad okuvayo namwanukula nti akendeze kumalala era alekere awo okuyisamu omukulembeze we Bobi Wine amaaso nga amusa kuddaala lyabo abatekedwa okumukima nga Ava kunyonyi.\nSegirinya Muhammad yategezeza nti Bobi Wine kimukakatako okunona abantu abali mubifo ebitegerekeka era wano yanokodeyo Pulezidenti wegwanga lya America omukulu Donald Trump, Barrack Obama kwosa ne Buju banton mbu wabula bwekituuka ku Eddy Kenzo, ye Segirinya Muhammad yeyamye okumunonanga kukisaawe kye nyonyi.\nEbanga eriyise omuyimbi Eddy Kenzo abadenga agugulana ne Bobi Wine olwensonga ezitategerekeka bulunji wabula tetunafuna ki Bobi Wine kyakyogerako kino.\nAlso Read:Bobi Wine didn’t study P. 7 and is an OB in 13 schools\nPrevious articleBebe Cool threatened and chased away from the state house- King Micheal\nNext articleMy Job is to satisfy married women to save their relationship


Bukedde Online - Nabirah by'akoze tetubiraba-Bakyala mu Kampala\nNabirah by'akoze tetubiraba-Bakyala mu Kampala\nAbakazi n'abasajja basindana mu kubba Bannakampala\nBakansala ba KCCA ababadde beesunga ebifo ...\nABANTU ab’enjawulo batandise okulangirira nga bwe bategeka okwesimbawo bavuganye ku bifo ebyenjawulo mu kulonda okuddako okwa 2016 bagamba nti abaliwo ekiseera kino tebakoze kimala.\nBukedde Online akuleetedde abamu ku baagala ekifo ky’omubaka wa Kampala omukazi mu Palamenti ekiseera kino ekirimu Nabirah Nagayi Ssempala.\nBamukubyemu ttooci ne bategeeza nti wadde ebimu abikoze naye ate waliwo by’atannakola.\nAbamu ku bavuddeyo ne balangirira nti ekifo bakyagala kuliko eyali Minisita w’abavubuka n’abakyala e Mmengo Florence Nakiwala Kiyingi ne kansala ku lukiiko olufuga ekibuga Kampala Shifrah Lukwago.\nShifrah Lukwago (ku kkono)\nYagambye nti yeewulira nti alina ekitone ekyenjawulo ekisukkulumye ku balala kubanga amaze emyaka ng’aweereza mu bifo eby’obuvunaanyizibwa bingi era buli ofiisi gy’atuddemu agivaamu ng’alina byakoze ebirabibwa.\n”Nzize kuzzaamu Bannakampala ssanyu n’okubawa essuubi erigenda libaggwaamu. Abamu batandise n’okwevuma okulonda nti tekukyalina mugaso naye byonna bivudde ku bakulembeze abatayambye bantu,”Nakiwala bwe yagambye.\nYalaze omukululo gwalese mu ofiisi ez’enjawulo z’azze akulembera omuli okutandikawo omwoleso mu Buganda, okufunira abavubuka n’abakyala emirimu, okutumbula ebyobulamu mu masomero, okubangula abakyala ng’ayita mu bibiina byabwe .\nYagambye nti tazze kunoonya mulimu wabula kwongera kuweereza ggwanga lye.\nAbadde mukulembeze mu lukiiko olufuga Kampala okumala emyaka 10 ate ye yali akubiriza enkiiko ku bukulembeze bw’eyali meeya Ntege Sebaggala.\nYagambye nti obukulembeze bw’omutendera gwa wansi abukoze era amanyi bulungi Bannakampala bye baagala.\nYagambye nti ayalaga ayambe eggwanga mu kukola amateeka amalungi n’okwongera eddoboozi lye ku kuteeseza eggwanga.\nAgenda kusinga kussa maanyi ku kutema empenda okulwanyisa obwavu,okutumbula ebyobulamu, okukola enguudo n’okutumbula ebyenjigiriza.\nNnina bingi bye nkoledde abantu bange –Mubaka\nNABIRAH Naggayi Ssempala yayogeddeko ne Bukedde ku ssimu n’agamba bwati;\nMu bbanga lye mmaze mu bukulembeze nsobodde okuyamba okusitula omutindo gw’abakyala n’abavubuka mu Kampala ssaako okwenyigira mu kukola amateeka agayamba eggwanga.\nNnyambye ebibiina by’abakyala ebyenjawulo mu butale ne mu zooni ez’enjawulo. Abamu mbazimbidde amayumba ne kaabuyonjo ez’olukale eziyambye okulwanyisa endwadde eziva ku bujama nga kkolera.\nKaabuyonjo y’olukale yokka esangibwa e Namuwongo mu Kanyogoga zooni ekozesebwa abantu abangi. Eno nze nagibazimbira ne ngibakwasa.\nNneenyigidde mu kulwanirira abantu abanyigirizibwa naddala abakolera mu butale era olumu okulwanirira abantu bange mu St. Balikuddembe kwandeetera obuzibu ne poliisi bwe yamukwatira mu katale.\nWabula abamu ku balonzi balabudde abakulembeze ne bagamba nti bangi bagidde mu kiti ky’okulwanirira abalonzi kyokka bwe batuuka mu ofiisi nga babeerabira.\nAbamu ku basuubuzi bagambye nti ebyokulonda bibatamye kubanga tebabifunyeemu ate nga balonda abantu nga babasuubizza okubalwanirira naddala bwe kituuka ku mateeka amabi, emisolo emingi, okubasakira ku ssente basitule omutindo gwabwe.\nMUNNA DP John Ssebaana Kizito (mu kifaananyi) akubye ttooci bantu bano.\nNabiraha Naggayi Ssempala takoze bubi naye omukulembeze yenna teyaalisusizza myaka 10 ng’akyali ku bukulembeze.\nEbintu byaba yasuubiza okukolera abantu bingi aba abikoze era sisuubira nti aba akyalina ebipya byagenda okukola okugyako okwekussa yekka.\nOyo mujjukira nga bwe yali akyali minisita wa Kabaka yali muweereza mulungi era omukozi.\nMuwala wange ono mujjukira bulungi ng’akyali kansala mu lukiiko lwange nga nze ndi meeya. Abantu baali bamwagala nnyo era ng’ateesa bulungi mu lukiiko lwange naye kiba kizibu nnyo okugeraageranya ekifo kya kansala ku lukiiko olufuga ekibuga ku palamenti y’eggwanga.\nNabirah by’akoze tetubiraba-Bakyala mu Kampala\nBaze yakweka omwana wange\nAbasajja 2 bakaayanira omwana n'olubuto\nFlorence Nakiwala Kiyingi awangudde Shifrah Lukwago mu kamyufu ka DP\nAbakazi 4 abaagala ekifo ky'omubaka omukazi owa Kampala mu Palamenti\nAba Besigye ne Mbabazi baawukanye bubi


Psalmii 93 NTLR - Zabbuli 93 LCB | Biblica América Latina\nPsalmii 93 NTLR - Zabbuli 93 LCB\n1Mukama afuga; ayambadde ekitiibwa.\nMukama ayambadde ekitiibwa\nera yeesibye amaanyi.\n2 Entebe yo ey’obwakabaka yanywezebwa okuva edda n’edda.\nGgwe, Ayi Katonda, oli wa mirembe na mirembe.\n3 Amayengo gatumbidde, Ayi Mukama;\nennyanja ziyimusizza amaloboozi gaazo,\nn’amazzi g’ennyanja gayira.\n4 Mukama, Ali Waggulu Ennyo,\noli wa maanyi okusinga okuyira kw’amazzi amangi;\noli wa maanyi okusinga amayengo g’ennyanja.\n5 Ayi Mukama ebiragiro byo binywevu,\nn’obutukuvu bujjudde ennyumba yo,\nLCB : Zabbuli 93


Kyaddaaki Abatuuze B’elusanja Farm Zone Gombolola Ye Nangabo Bandifuna Akaseko Ku Matama – Uganda Today\nChris KatoMay 26, 2021\nPresident yeyama nti Gavumenti ye yakuyamba abantu abajjonyesebwa oba oli awo ab’eLusanja bebanaalya empanga.\nAbatuuze be Lusanja mu Gombolola ye Nangabo mu Wakiso disitulikiti Bandifuna akaseko ku Matama oluvanyuma lwa abadde minisita omubeezi mu minisitule ye ebye ttaka na mayumba okulangirira nti gavumenti yamaze okusasula abadde nanyini ttaka abatuuze bano kwebagobwa mu bukambwe obwekitalo nga okitobba 12, 2018.\nMedard Kiconco nga ono ye yali nanyini ttaka mukiseera ekyo, yampangisa police nebakeera mumattuluttulu nebalumba abatuuze nga bebaasse nebasenda amaka gaabwe wamu n’ebirime.\nMedard Kiconco eyasasuddwa Gavumenti.\nMukiseera ekyo abantu ab’enjawulo omwaali n’omukulembeze we Ggwanga Genarali Museveni, babiteekamu engatto nebagenda balaba ogubadde.\nPulesidenti newankubadde yayimiriza Kiconco okugenda maaso nokkolera ku ttaka eryo, naye abatuuze baali tebasigazza wakwegeka mitwe!.\nKino nno kyawaliriza omukulembeze wa National Unity Platform Kyagulanyi Ssentamu Robert n’abazira kisa abalala okuyimukiramu okuyamba abantu bano n’ebintu nga amabaati, weema n’emmere okusobola okutambuza obulamu.\nKinajjukirwa nti abatuuze nga ba kulemberwaamu eyaliko omubaka wa palamenti mukitundu ekyo, Apollo Kantinti yakulemberamu abatuuze nebekalakaasa okutwaala okwemulugunya kwaabwe mu palamenti.\nMedard Kiconco yagenda mu kooti naawoza omusango okusobola okununula ettaka lye lyeyali agamba nti yali yaligula mubutuufu ku Namasole Bagalayaze so nga ate nabatuuze baali bagamba nti ettaka lyonna eriwerako yiika 9 balirinako ebibanja.\nOmusango guno gwasalwa kooti neramula nti nanyini ttaka yali Kiconco.\nWano gavumenti weyaviirayo neyeyama okusasula Medard Kiconco. Kiconco yasaba okuliyirirwa obuwumbi bwa sente za Uganda 5,800,000,000/=. Naye okusinziira ku abadde minista omubeezi ow’ebyettaka n’amayumba mu gavumenti ewedde, Persis Namuganza, gavumenti yasasudde Medard Kiconco 3,800,000,000/= era nga zino yazifunnye.\nNaye newankubadde nga guli gutyo, abatuuze basanyukidde ekikolwa kino era nebasaba gavumenti eremme kkoma kukubadizza bibanja byaabwe nakutunuliira kubawa byappa kyokka naye gavumenti erabe nti ebaddukiririra okuzaawo amayumba gaabwe. Mukyala Teopita Namuddu omukulembeze w’abatuuze bano bweyasabye. Namuddu yagasseeko nti abamu kubatuuze bafiirwa n’abaana baabwe abaagwa mubinnya bya kabuyonjo ezaali zisomiddwa nezirekebwa mu byangaala.\nMumawulire amalala agefananyiriza ku lino eggulire lya batuuze be Lusanja, ate ye omugagga eyammenya eKannisa yabakulisitaayo mu Ndeeba yagaana okutwaala sente gavumenti zeyali ebaliridde okumusasula mu ttaka lye okwaali eKannisa.\nBwooba olina eggulire lyonna, ekirowoozo oba obubaka bwoyagala okutuusa eri abasomi baffe, buwereeze ku ugandatodayedition@gmail.com oba ku WhatsApp number +256 702 239 337\nAs Jacob Lokori Oulanyah Becomes Speaker Of Uganda's 11th Parliament, Nambooze Takes A Swipe At Moses Ali\nLilian Namuddu Awanjagidde IGP Ochola Ayingire Mu Nsonga Za Bbajjo Eyamukubira Ku Baba Tv\nCreate A Wall Of Fame At The Entrance Foyer Of Church House


Bukedde Online - Enkonge ezizze zeekiika mu kkubo lyagwo\nEnkonge ezizze zeekiika mu kkubo lyagwo\nBintamye: Minisita aboggodde ku ntalo za...\nOmutendesi wa Crested Cranes awera\nAdded 12th January 2012\nKU lwamukaaga, ttiimu ya Uganda ey’omupiira gw’abakazi (Crested Crane) lw’ekyaza DR Congo mu kisaawe e Nakivubo mu luzannya olusooka mu z’okusu-nsulamu abaneetaba mu mpaka za Afrika omwaka ogujja kyokka abawagizi.\nBya Silvano Kibuuka ne Steven Mayamba\nKU lwamukaaga, ttiimu ya Uganda ey’omupiira gw’abakazi (Crested Crane) lw’ekyaza DR Congo mu kisaawe e Nakivubo mu luzannya olusooka mu z’okusu-nsulamu abaneetaba mu mpaka za Afrika omwaka ogujja kyokka abawagizi. Tukuleetedde gyenvudde w’omupiira guno n’emisanvu gye guzze gusanga.\nOmupiira guno gutambula kasoobo ssaako ‘gusirika’ ku bukulembeze bwa FUFA obutali bumu. Kizibu okumanya nti Crested Cranes (eyali She Kobs) yasambako mu mpaka za Afrika ez’akamalirizo mu 2001 ezaali mu Johannesburg mu South Africa ssaako ez’okusunsulamu eza World Cup mu 2000. Ebimu ku bizibu byagwo:\nBannayuganda tuluddewo okutegeera nti omupiira gw’abakyala gulimu ekyama era nti guzannyibwa abazannyi ne bafunamu ensimbi. Abamu ku bawala abazze baguzannyi, babadde bakikola kwesanyusaamu busanyusa.\nOmutendesi Paul Ssali omu ku babadde baguddukanya agamba nti waaliwo akabinja k’abakyala abaali abawagizi ba ttiimu za supa ennene (Villa, Express ne KCC) be baatandika okuvuganya wakati waabwe ng’omu-genzi Maama Baker Kazibwe eyali omuwagizi wa Express y’abawomyemu omutwe.\n“Twali n’omutendesi Jackson Ndawula n’omugenzi Maama Baker Kazibwe ne tulaba ebitone mu bakyala abawagizi, abaali bavuganya okuviira ddala eyo mu 1993. Twawulira nti e Kenya bavuganya kwe kulonda ttiimu ne tubakyalira era olwadda ne tutandikawo liigi y’abakyala mu 1994”, Ssali bwe yategeezezza.\nObwavu: Ssali agamba nti baakola liigi ya ttiimu 17 omwali ez’e Mbale, Kampala, Jinja, Lugazi ne Mukono wabula ssente nga tewali zisobola kuddukanya liigi eno. Ttiimu tezaalinanga ntambula, okukyaliragana ne kulemesa liigi okugenda mu maaso.\nSsali agamba nti, “Mu 1999, eyali Pulezidenti wa FUFA, Twaha Kakaire yansaba ntendeke ttiimu eyasamba ogw’okusunsulamu mu za Afrika ne Misiri nga nayo yali etandika butandisi omupiira guno”, Uganda yalemagana (1-1) ne Misiri e Cairo, ng’erina kulemagana wano okuzannya eza Afrika kyokka n’ewangulwa 1-0 e Nakivubo era awo we byakoma.\nMu 2001, Uganda yayitiramu ku mukeeka, DR Congo bw’etajja mu gw’okusunsulamu n’egenda e South Afrika okuzannya mu za Afrikaa kyokka n’etava mu kibinja.\nAbazadde tebaagala bawala baabwe kuguzannya: Okuva edda, abazadde bangi baali tebakkiriza bawala baabwe kusamba mupiira nga bakitwala nti, “Kivve abawala okzannya omupiira.”Tekikomye awo wabula ne naku zino, bangi ku bo bakyakitwala mu mbeera eyo.\nFlorence Bagunywa Nkalubo eyali akulira omupiira gw’abakazi ku FUFA agamba nti, “Baatandikawo omupiira guno mu masomero ne gawera 140 agagusamba mu ggwanga lyonna wabula FUFA n’etaguteekamu ssente zimala.” Agamba nti yanakuwala nnyo nga Uganda eggyeemu Rwanda mu 2010 kyokka n’ebulwa ensimbi okukyalira Zambia gye yali ebuzaayo okuyitamu.\nOmutendesi wa Crested Cranes, Majida Nantanda nga yasooka kubeera musambi agamba nti ttiimu yagiyingira mu 1998 kyokka abatendesi ne bamuleka ku lugendo lw’e Kenya nga bagamba nti muto.\nObutabeera na bakyala batendesi ssaako abakugu mu mupiira guno nayo nkonge kuba abazadde abamu batya okuwaayo bawala baabwe eri abatendesi abasajja. Ayongerako nti abasajja bangi balemesezza abawala abasamba obulungi nga babakwana ne kibaggya ku mulamwa.\nWabula Nantanda agamba nti emiziziko mu mupiira gw’abakyala kati zoolekedde okuvvuunukibwa oluvannyuma lwa FUFA okweyama okukozesa ssente za FIFA ne CAF okugwongeramu amaanyi.\nAgamba nti CAF era etendese abakyala nga ye okulondoola omupiira gw’abakazi mu Uganda era agenda kukikola mu ngeri ey’ekikugu. Wabula agamba nti omuziziko ogusigadde gwa kugwagazisa bantu wadde ng’amu ku bo batandise okugutwala ng’omukulu.\nAbawagizi bye boogera\nGrace Nakayiwa: Abaddukanya omupiira gw’abakazi bakyalina omulimu munene okugumanyisa abantu ssaako okugwagazisa Bannayuganda kuba bangi tebamanyi na linnya lya ttiimu ya ggwanga.\nDeo Ssentongo: Abantu basinga kumanya Cranes ya basajja kuba erangibwa bulungi n’emanyisibwa abantu. Ttiimu y’abakazi batono abagimanyi era sijja kwewuunya nga batono abagulabye.\nBadru Lusambya: Omupiira gw’abakyala gusaana kwongeramu maanyi naddala okubatendeka. Bakoze kinene naye basaana kwongeramu baleme kwetegekera mupiira gwe bagenda kuzannya gwokka.\nRonald Kyagaba: Omupiira gw’abakyala gunyuma. Bwe nnalaba World Cup y’abakyala ewedde, amawanga nga Brazil, ne Girimaani we nnalabira nti gaatuleka dda. Tusaana kwongeramu maanyi.


Bukedde Online - Eyeeyise mutabani wa Ssebaana bamugobye\nPulezidenti awadde ekiragiro ku Centenary Park\nWALIWO omusajja asitudde enkundi ng’alumiriza nti omugenzi John Ssebaana Kizito y’amuzaala.\nOmugenzi Ssebaana Kizito. Ku ddyo ye Nkajja eyeeyita mutabani wa Ssebaana\nDrake Kizito Nkajja 32, agamba nti Ssebaana yamuzaala mu mukyala Christine Nakiganda (yafa).\nNkajja agamba nti Nakiganda yafiira China gye yali agenze okusoma diguli eyokubiri era lwali lutalo lunene ng’aluddeyo ate nga Ssebaana ayagala mwana we (ye kennyini Nkajja) gwe yali agenze naye.\nNti e China, nnyina yaweererwa Gavumenti ya Uganda eyamusindikayo.\nOluvannyuma Ssebaana yawangula omwana n’amuggya ku nnyina eyasigalira ddala e China ng’amaze okusoma n’okufa n’afiirayo ng’ali ku kyeyo.\nAnyumya nti bwe yatuusibwa awaka, mukyala wa Ssebaana eyaliwo ebiseera ebyo teyamusiima era empisa eyamuyisibwamu ye yamuleetera okwagala okwegoba awaka wabula nga kitaawe, Ssebaana y’amulemezaawo.\nAgamba nti naye yatuuka ekiseera ng’alemeddwa n’ava awaka.\nNkajja agamba nti si bugagga bw’ayagala kubanga alinawo ebitonotono bye yeekoledde by’atetenkanya mu Kampala naye alumirirwa musaayi gye bamuzaala n’ennaku y’okumwegaana ng’omwana w’awaka.\nAgamba nti abamu ku bamumanyi nga baaluganda lwa Ssebaana ye Polof. Mutibwa.\nAbalala yanokoddeyo Sarah Nkonge n’abakola ku kitebe kya DP mu Kampala ne City Hall ku kitebe kya KCCA. Ekisinga okumuluma, aba famire kwe kumwesamba ng’abatalina kye bamumanyiko ng’ate muganda waabwe.\nAttottola ng’amaka ga Ssebaana bwe gabadde amazibu okubeeramu nga tozaalibwa mukyala we omukulu nti ne bw’obeera ng’oli mukyala wa Ssebaana ow’ebbali, abalala bangi tebakukkiririzaamu.\nNti wadde Ssebaana abadde abeerawo awaka e Kansanga nga mulwadde ne bw’abadde nga tannalwala, abaddenga tamufaako nga mwana we era kye kisinze okumutawaanya nti afudde talina kinene ky’akoze kumunyweza mu kika.\nAwa abantu amagezi obuteegomba nnyo bagagga kubanga babeera n’ebizibu ababeegomba bye batayinza kumanya ng’omwo ne Ssebaana ky’ekiti mw’agwa.\nOkwogera bino, Nkajja yabadde mu maka ga Ssebaana e Kansanga mu lumbe olwakumiddwa ku Lwokuna.\nBakira ayogera alaga ebitundu bingi ku nnyumba eyo okugeza nti; ekisenge ekisemba mu nsonda eri mwe n’asulanga, wali we nazannyiranga n’ebintu ebirala bye yabadde ayagala okulaga nti awaka amanyiiwo.\nKyokka alina we yayogeredde nti alina emyaka 32 ate n’agamba nti nnyina yafa 1977 ekyabadde ng’ekitegeeza nti, by’ayogera yabadde tabyekakasa.\nBwe yabuuziddwa ku kyo, yategeezezza nti okuva lwe baamwegaana ate nga ne nnyina yali afudde, kyamusukkako n’atandika okwerabira ebintu bingi.\nYamalirizza ng’agamba nti wadde bamwegaana, alifa amanyi nti azaalibwa Ssebaana kubanga ne nnyina yafa tamulaze taata mulala.\nAgattako nti nnyina n’okufa, ye yali muto ng’era talina ngeri gye yandimulaze kitaawe mulala era ye gwe yakula naye ng’amugamba nti ye kitaawe (Ssebaana).\nBwe yabuuziddwa oba nga Ssebaana ayinza okuba yakuza mukuze n’okumuyambako mu bintu ebirala ng’omuntu ow’ekisa kyokka ye (Nkajja) n’amwesibirako ddala nti y’amuzaala, yazzeemu nti, bwe wabaawo abuusabuusa bagende bamuggyeko omusaayi.\nKyokka aba famire ya Sebaana baamwegaanyi nti tebamumanyi era abaviire.\nOmugenzi John Ssebaana Kizito\nBad black abuulidde enjiri: Alese ab'e Ntebe bamutenda\nMary Bulamu alina emyaka 75 anoonya omusajja


Okuva 11 LBR - Mukama n'agamba Musa nti, “Njakuleetera - Bible Search\nOkuva 10 Okuva 12\nMusa alangirira okufa kw'ebibereberye mu Misiri\n1Mukama n'agamba Musa nti, “Njakuleetera Falaawo ne Misiri ekibonyoobonyo kimu kyokka, n'oluvannyuma alibaleka ne mugenda; bw'alibaleka, alibagobera ddala okuva mu nsi muno.- 2Kaakano gamba abantu, buli musajja asabe muliraanwa we, era na buli mukazi asabe muliraanwa we, ebintu ebya ffeeza n'ebya zaabu.”- 3Mukama n'awa Abaisiraeri okwagalibwa Abamisiri. Naddala Musa, ate ye yali mukulu nnyo mu nsi ey'e Misiri; mu maaso g'abaddu ba Falaawo, ne mu maaso g'abantu bonna.-\n4Musa n'agamba Falaawo nti, “Bw'atyo bw'ayogera Mukama nti, ‘Awo nga mu ttumbi ndiyita wakati mu Misiri;- 5n'ababereberye bonna ab'omu nsi ey'e Misiri balifa, okuva ku mubereberye wa Falaawo atuula ku ntebe ey'obwakabaka okutuusa ku mubereberye w'omuzaana asa ku lubengo; n'ebibereberye byonna eby'ebisibo. 6Era walibeera okukaaba okungi mu nsi yonna ey'e Misiri, okutabangawo era okutaliddamu kubaawo nga kuno nate.- 7Naye mu baana ba Isiraeri tewaliba wadde embwa eboggolera omu kubo, wadde ensolo zaabwe; mulyoke mumanye Mukama bw'ayawula wakati w'Abamisiri n'Abaisiraeri.’- 8Era abaddu bo bano bonna balijja gye ndi, ne banvuunamira nga boogera nti, ‘Genda n'abantu bo bonna abakugoberera,’ era oluvannyuma ndigenda.” Musa n'ava eri Falaawo n'obusungu bungi.\n9Mukama n'agamba Musa nti, “Falaawo talibawulira; eby'amagero byange biryoke byeyongere mu nsi ey'e Misiri.”- 10Musa ne Alooni ne bakola eby'amagero bino byonna mu maaso ga Falaawo; Mukama n'akakanyaza omutima gwa Falaawo, n'ataleka baana ba Isiraeri kuva mu nsi ye.-


Enyanjula Eyolukuba Olwokubiri\nKULINYA LYAKATONDA OMUSASIZI OWEKISA EKINGI\nOBWETAAVU ERI OLUNGAANA OLWOBUSIRAAMU OLWENSI YONNA NGA LUKWAATA KU TAWHEED NE SHIRIK\nMazima kaaba yennyumba eyasooka okuzimbibwa Olwokusinzizaamu katonda nokumwaawula. Mazima omusinji gwaayo gwatekebwaawo oluberyeberye lwomulembe gwaNnabbi Nooh. Nekiraga ekyo, kyekigambo kyakatonda (s.a) “Mazima enyumba eyasooka okuteekebwaawo eri abantu ye kaaba eyomukisa, nga bwebulungamu eri abantu”.()\nOluvanyuma olwekiseera amataba gajja negonoona ebisenge byaayo. Naye Nabbi Ibrahim bweyamala okujja, yagiddamu nagizimba bupya, Mpozzi nga katonda bwagamba kunsonga eyo “Jukira mukiseera awo Ibrahim weyasitulira akasolya kenyumba ne Ismail”.()\nNabbi Ibrahim bwamaliriza okusitula akasolya kenyumba nokuddabiriza obulungi, katonda yamulagira ayite abantu bonna abaawula katonda, batandike okulambula enyumba nokukola Hijja, katonda agamba: “langirira mubantu batandike okukola Hijja”.()\nMazima katonda yafuula enyumbaye ey’emizizo nga kunganiro lyabakkiriza era nga nyumba yamirembe eri abaawula katonda. Nolwekyo tekisaana muntu yenna kufuna kutya kwonna mumutimagwe oba okufuna ekintu kyonna ekimukosa oba okutya obulyazamaanyi. Nga katonda bwagamba: “Jukira awo wetwafuulira enyumba (kaaba) nga yakulambula eri abantu era nga yamirembe”.()\nKatonda yafuula okulambula enyumbaye eyemizizo nga kuwa abakkiriza obulamu obwoluberera nokubeera mumirembe. Katonda agamba: “Allah yafuula enyumba eyemizizo – kaaba – nga yakuyimiriramu eri abantu”() Era okusinziira ku Aya eyo, Imam Swadiq agamba: “Eddiini egenda kusigala nga weeri ebbanga kaaba lyenamala nga weeri”.()\nMazima emigaso egyokulambula enyumba ya Allah mingi nyo era tegisoboka kuginyonyola mukaseera kano akatono wabula, mpozzi kyenjagala okukoonako akatono, yembeera kaaba mweeri olwaleero awamu nokubeera nga eri mukibangirizi ekyaabo abagamba nti omulimo gwaabwe kwekuweereza Haram ezo zombiriri era ekyo bakyenyumikkirizaamu.\nNga emigaso emirala tugiresse, ekibuuzo kyetwebuuza kikwaata kunsonga bbiri era nga nkulu.\n(1) Abaffe emikolo gyaHijja ennaku zino gyirina eddembe eri abakkiriza? Abaffe abasiraamu buli lwebakungaana muHijja, balina kyebagasibwa? Kale embeera bweeba nga eri bweetyo, tumale okwebuuza, lukungaanaki munkungaana ezoabuli mwaaka olwaalimu omu kubabuulize ba Haramain nga abuulira kumbeera y’abasiraamu oba okugamba abasiraamu banjule ebizibu byebasanga munsi zaabwe ezenjawulo balabe engeri gyebayinza okubisaliramu amagezi. Era abaweereza ba Haraamain basuubiraddi okukola kunsonga nga ezo?\nMpozzi, ekyokulabirako kyenyinza okuwa kunsonga eyo: mumwaaka 1396H, nagenda okulambula enyumba ya Allah nokukola Umrah awamu ne number ewerako eya bahuffaadh abakwaata Qur’an – okwetaba mumpaka za Qur’an. Munnaku ezo amaradio gonna munsi gaali gogera kumbeera embi mu Lebanon ne Palastine olwokulumbibwa naba Israel abalyazamaanyi.\nMulunaku owokutaano bwerwaatuuka, twagenda mulukungaana lwempaka zaQuran. Bwerumala okuggwa, ekiseera kyesswala ya Juma ne khutubah, nekituuka, omusomi wa khutubah n’alinnya ekituuti okusoma khutubah.\nNze kulwange, nali nkakasa nti omusomi wakhutuba oyo ajja kwogerako kunsonga eriwo ekiseera ekyo ekwaata kubaganda baffe mu Lebanon ne Palastine era kiki kyetusaana okukola nga ffe abasiraamu. Naye nagenda okumulaba, nga amangu ago agenda kubuyonjo, obulungi bwaabwo, nobuwufu bwaabwo, empisa ezomuzikiti nesswala yaJuma nebirala bwebityo, kale bwaatyo natuuka okumaliriza nga takoonyeko kunsonga eyo nakatono.\nWenali ntudde, waaliwo omusajja omu kubaganda baffe abe Misir abaddukayo, nemubuuza: muganda wange, ggwe mukulabakwo, khutuba esomeddwa olwaleero, yebadde esaana? Omusajja oyo naye n’alaga okusaalirwa okwamaanyi.\nKale nekibeera nga kirabika nti abali mubuyinza bebatabakkiriza kwogera kubyabufuzi oba abalabe bobusiraamu oba embeera yobusiraamu nebintu ebirala.\nNaye, embozi bwebeera nga ekwaata kubashia, bogera buli staan kyeba ebagalizza. Era oluvanyuma lwa Revolution mu Iran okujja, waaliwo ekitabo ekyafuluma nga kiriko omutwe: “Ekiseera kyabamajuusi nekijja”!!!\nOluvanyuma lweebyo byonna twongere okwebuuza nga tugamba nti abaffe kisaana okugambibwa nti abakulembeze be Najid ne Hijaaz baweereza Haram yakatonda era bebakuuma enyumba ya Allah? Abaffe kaaba mumulembe guno, erina kyewanirira ensi yobusiraamu? Ekyokubiri, abaffe Haram ya katonda kyifo kyamirembe nabutebenkevu mukiseera kino kyetulimu? Mazima Quran eyekitiibwa etwaala ekibuga Makka nekitundu ekikyetolodde nga bifo byabutebenkevu. Era katonda wagambira: “Omuntu aba ajiyingiddemu – Haram – abeera mirembe”.()\nNe Ibrahim Alkhaliil – taata w’abasiraamu – yasaba katonda afuule haram ebeere eyemirembe nobutebenkevu nga Qur’an bwegamba: “Ai mukama katonda, fuula ekibuga ekyo – Makka – kyamirembe”(). Naye kati twebuuza, mubutuufu, abagikuuma bebaweereza baayo aba sharia? Abaffe, abasiraamu bonna awamu nokwawukana kwaabwe mumadhihabu gaabwe basobola okukungaanira mukifo ekyo nebogera kunsonga zaabwe mubyeddiini nebyobufuzi? … kale embeera bwebeera bwetyo, amadhihab ga Hambali gokka gegasaana okukola? Oba obutakkiriza kusaasaanya birowoozo birala ebiri kumulembe ogwensi yonna okujjako ebya Ibn Taimiyyah ne Ibn Alqayyiim… noluvanyuma ebirowoozo bya Muhammad Ibn Abdul Wahaab?\nEra nekirala ekyewunyisa kwekulaba nga mukubuulirira okwennaku zaJuma temubeera kirala kyonna okujjako: kulambula ntaana, kuziyiza kukungaana mumawuledi ga Nabbi (s.a.w), okuziyiza okugulumiza abagalwa bakatonda. Abamu nebatuuka nokulowooza nti obusiraamu tebuliimu kirala okujjako ebyo byokka!!!\nNebatuuka nokukaafuwaza omuntu aba abawukanyeeko mundowooza zaabwe, nokumuyita nti mushirik, asaana kukolima, nakuvuma, nakukuba…\nMazima ebirowoozo bya Abawahabu tebirina kirala okujjako okukafuwaza ebibiina ebirala ebyobusiramu, nokwawulayawula abasiraam abali awamu nokwonoona erinya lyobusiramu nenjigiriza yobusiramu nokusangulawo obuwufu bwobusiramu, era nebatuuka nokubeera nga bakolagana nabafuzi abononefu era nebabagulumiza nga Yaziid Ibn Mu-awiya!\nKyokka n’abamu mubabulireze nabawandiisi bebitabo tebalina kyebamanyi kubusiramu okujjako okuwandiika obuwandiisi emitima gyabwe byegyiba gyibagambye nakwagala kufuna ssente.\nOluvanyuma olwebyo byonna ebiyise… tugamba nti: mazima mu Hijaazi mulimu eddembe eritaliiko kikomo ate era ekiseera kyekimu mulimu okunyigibwa okutaliiko kikomo.\nEkikwata kuddembe, lyo lyeyawulidde bawahabi bokka n’abo ababagoberera kubanga ebitabo nebiwandiiko byonna ebiwagira abalyazamanyi nebigulumiza abononefu muba Umayya nemuba Abbas bisaasanyizibwa awatali kalombolombo kanna era negavument etuuka nokubeera nga erina obuwagizi bwetekawo.\nAte okunyigirizibwa okutaliko kikomo kwekubeera nga ekitabo kyonna oba ekiwandiiko ekyogera kubintu ebirala nga okukka kw’obusiramu oba okwogera kubantu ba Nabbi kiziyizibwa okuziyizibwa okwamanyi. Era tekisoboka kitabo kyonna kuyingirayo okujjako nga minstry eyebyamawulire emaze okukkiriza.\nMumwaka 1404 H, nagenda muhijja n’okulambaula ebifo ebyazikibwamu abantu abebitiibwa nga Nabbi nabantube (a.s) muMadiina. Kukisaawe ekyemadiina, avunanyizibwa kubiwandiiko yanzigyako copies kumi zenalina ezekitabo (Maswidarul wujuud), nga kyogera kubiraga okubeerawo kwakatonda mumagezi nemubutonde.\nEkyansituza copies ezo, kwekwagala okuzigabira abantu beegase nazo mukutegeera katonda nokumwawula.\nOluvanyuma olwokumunyonyola obulungi bwa copies ezo, yangamba nti kazibeere nnungi zitya, zirina okusomebwa zisindikibwe muministry yebyamawulire olyoke ozifunire eyo.\nAbaffe, ago gemakulu gekigambo kyakatonda ekigamba nti “(Makka) kibuga kyamirembe”?\nEKIGAMBO “SHIRIK” KIKUTEKEBWAKO KUKUNOWO NEKUDYOWO\nMazima ebimu kubigambo ebisinga obwangu kunnimi zabantu musaud, kyekigambo “Shirik”. Era nga kitekebwa nyo kubamanyi bangi nabantu abebitiibwa mubusiram. Buli lwosisinkana nabasajja tebalina kirala okujjako okugamba mbu “balagira bulungi nakuziyiza bubi”. Gyobeera nti oba mubitabo byabwe temuliimu kirala okujjako ekyo.\nBwenali nakatandika okuwandiika ekitabo kino, waliwo ekitabo ekyantukako (ASHI-A WA TASHAYYU-U), nga kyowandikibwa omusajja omupakistan owensaalwa era nga ali mukabiina akabawahabi, erinyalye: Ihsaan llaahi dhahiir. Ekitabo ekyo kyakubirwa mu Saud naye nga mujjudde kuwayiriza kwerere eri abashi-a era nga amagezige gamulimba nti byeyesembesa abijja mubitabo byabwe. Ekyokulabirako kiri kupage 20 mukitabokye. Yaleeta ekigambo ky’omugenzi Shaikh Muhamad Hussein Almudhafar, oluvanyuma nakyanjuluza nga asinziira kukwagalakwe n’omutimagwe omukyamu kyegumugamba.\nOmugenzi Almudhafar yagamba:\n“… Nabbi okukowoola abantu okudda eri ekibiina kya Abil Hassan, kwaali kutambulira wamu ne shahada ebbiri-eri okusinza katonda nobwaNabbi bwa Muhamad (s.a.w)”.\nAmakulu gebigambo bya Shaikh – katonda amusasire – nti mazima obushia simadhihab magunjeewo wabula kuviraddala kumulembe gwaNabbi (s.a.w) era yayitanga abantu okukiriza shahada ebbiri oluvanyuma nayita abantu okudda eri obukulembeze bwa Ali – omukulembeze wabakkiriza(a.s).\nNaye awo omusajja omuwahabi weyava nga agamba nti Nabbi yaddira Ali namugatta mubwaNabbibwe nemububakabwe.\nKale omuwandiisi oyo singa yali omuntu alinako kyamanyi kuntandiikwa yenzikiriza eyo, yalibadde tavamu bigambo bikyamu ebyo ebitali byamagezi.\nN’olwekyo ffe tugamba nti bwekuba nga okuyita abantu okudda eri obukulembeze bwa Imam Ali (a.s) kitegeeza kwegatta mubwaNabbi, Qur’an eyekitiibwa eba yeyasooka okukikola kubanga yakowoola abantu okugondera katonda nomubakawe n’abo abawa ebiragiro munjogera emu. Agamba Allah “Mugondere katonda, mugondere n’omubaka n’abo abawa ebiragiro mumwe”.()\nKale okusinziira kundowooza y’omuwandiisi oyo, omuwahabi, mukifo kyaNabbi okukowoola okudda eri Tauheed, yakowoola kudda eri shirik kubanga yaliranyisa okugondera katonda nokugondera abawa ebiragiro. Ate kimanye nti nebwetuvunula tutya “Bananyini biragiro”, Imam Ali alina okuzingirwamu era nga yewokumwanjo.\nMazima kyayogerwa nabebyafaayo, abavuunuzi ba Qur’an, Abaffe, okukowoola abantu okukkiriza nti Ali yeyasikira Nabbi oluvanyuma okwokufa kitegeeza kukowoola bantu kukkiriza nti Ali (a.s) Nabbi?\nENSOBI MUBITABO EBYABASUNNI\nMazima obukendevu nensobi mubitabo ebyaba Ahali Sunna nokusingiraddala abawahabi abasalaf byajja lwansonga bbiri:\n(1) Obutabeera nakumanya kumala okukwaata kunzikirizeeyo entufu. Era obukendevu obwo bwebalina tebweyawulidde mulembe guno gwokka wabula bwaviiraddala mubyaasa ebyasooka okwesambiraddala ebyafaayo. Obera olyawo ensonga yava kubufuzi obwafugiranga abantu kukanayokyani – government eyaba umawiyyah ne Abbasiyyah, nendala.\nGovernment ezo, zaali zinyigiriza abashia era nga tebabakkiriza kwogera munkungana wadde okwogera obwogezi kunzikiriza yabwe awamu nekyo nga Tarekh etukakasa bulungi nti amadhihabau agenjawulo gaali galina eddembe okwogera nokusasanya enzikiriza zaago Mpozi abashia bawebwamuko akaseera katono mwebasobolera okusaasanyako kunzikiriza yabwe.\nMubuli ngeri yonna, obutamanya nzikiriza ya Abashia oba ensaalwa, byebyaletera abantu okubatekako ebigambo ebyobulimba nokujjuza ebitabo byabwe ebigambo ebitalina webiva.\nAhmad Amiin owe misir – nanyini kitabo “Fajir Al-Islam” – bwamala okufulumya ekitabo ekyo, nga kijudde ebyobulimba kuba Shia, oluvanyuma n’agendako mukibuga ekye najafu, abamu mubamanyi nebamunenya, talina kirala kyonna kyeyekwaasa okujjako yetonda nagamba nti okumanya kwalina kuba Shia kutono ate nebitabo byalina ebibakwatako bitono.\n(2) Okukyuusa entekateka eyokusoma mu University eza abasunni, nokujjamu ebitabo ebyamaanyi nebaletamu ebitabotabo ebitawa muyizi kulowooza nyo – nga kitaabul mawaaqif ne Sharihil maqasid. Era osanga ensi nyinji ezobusiramu nga zirimu batono nyo abasobola okusomesa ebitabo ebyo obulungi ebyakubibwa mu kyaasa ekyomunaana.\nKale, nolwekyo, tekyewuunyisa okulaba nga Ihsaan llaahi dhahiir – ekyokulabirako – tayawula wakati wakuyita kudda eri bukulembeze bwa Imam Ali (a.s), nakuyita bantu eri bwa Nabbi. Era tekyewuunyisa kukuba kitabo ekikwaata ku bibiina byobusiram mubyafaayo, abawahabi nebatuuka nokumuyamba kukusaasaanya ekitabo ekyo nga ate bamanyi nti omuwandiisi wakyo talina kyamanyi kunzikiriza yabushia.\nTUBBINKIREKO KATONO MUKULOWOZA\nYagamba omuzzukulu w’omubaka wakatonda Imam Swaadiq (a.s) “Omuntu amanyi omulembegwe tafuna kubuzibwabuzibwa”.\nKale okusinziira ku hadith eyo, eyekitiibwa, kitukakatako okulowolerezanga enyo buli lwetuba tufunye obuzibu bwonna obututuuseeko mubusiram bwaffe, tutegeere webuvudde era n’oyo omulabe abuleese tumutegeere.\nOluberyeberye lwemyaaka nga kikumi nokusoba, abalabe bobusiramu bagezako olulwanyisa endowooza z’obusiramu buli olukedde, n’okwonoona erinya lyabwo. Era tewayita week oba omwezi okujjako nga wabeerawo ekitabo ekifulumizibwa naye nga kivumirira busiraam bwaffe obwekitiibwa. Kyokka ekyokusaalirwa bebalabe okubeera nebebakolagana naba muffe!!\nKale, okusinziira kumbeera eno gyetulimu enzibu, saud ye yaalisaanye okuwaayo buli kyonna kyerina mukulwanyisa obushia?!! Abaffe, mubusiraam bwaffe tebuliimu kizibu kyonna okujjako obushia?\nKale ebitabo ebyo nno singa byaalimu bintu byamagezi nabujulizi, abamanyi babashia balibadde babifuna, nebabisoma nebalaba engeri gyebabiddamu. Wabula ekyokusaalirwa kwekusanga nga bijjudde kuwayiriza kwereere nakugunjawo ebitaliiwo nokuvvoola abamanyi abobushia abatalina nsonga Era mubitabo ebimu mulimu n’okuvvoola Imam Ali (a.s).\nFuna ekyokulabirako okuva mukitaba “Asshi-a wa Tashayy-u” kyetwogeddeko emabega. Ekyo kyekimu kubitabo ebikyaamu. Olaba ebigambobye ebimu abijja kubalabe abakaati nga: Twabar, Ibn Kathiir, Ibn Khalduun nabalala. Alowooza nti obushia bwaava kubirowoozo bya Abdullah Ibn Saba-I, omuyahuud. Era omuwandiisi oyo – Ihsaan Ilaahi dhahiir – atuuka nokwesembesa ebigambo bya Ahmad Amiin Almisir okuva mukitabo “Fajiril Islam” kubashia nga ate byabulimba. Takoma kwebyo byokka wabula atuuka nokwesembesa ebigambo byaba Naswaara naba Yahuud nga: Duzee, Millar ne walahaawzun, naleka ebitabo byabashia byenyini, kale abaffe obwo bwebutuufu?\nMazima abamanyi babashia abakadde, baawandiika ebitabo bingi era nga birimu nenzikiriza yaabwe era nebisasanyizibwa mubantu, mu laibraries nyingi.\nKale ebitabo ebyabamanyi abo-nga shaikh Sswaduuq, eyafa omwaka 381H ne Shaikh Almufiid, eyafa omwaka 413H n’abalala-ebijjudde enzikiriza eyekishia, lwaaki birekebwa nebiteesiga-mirwaako? Abafe “Nanyini nyumba siyasinga okutegeera ebirimu”?\nAbaffe, Ahmad Amiin Almisir – omupya kubyobushia era atalina kyabumanyiiko-y’ategeera amadhihab ago okusinga abamanyi baago?\nEra ekyewunyisa kwekusanga omuwandiisi omuwahab oyo omwononyi eyesigamira kubitabo ebyabalabe babashia nga agamba nti ebitabo ebyabashia biyita buyisi bantu nakukuba kampeini naye enzikiriza yaabwe teriimu!!\nAte ekisinga ekyo obubi kwekugenda mukitabo “Bihaaril aniwar” ne “Al-aniwaar Nnu-umaaniyyah” nga ajjamu hadith jeyeesembesa kunzikiriza yobushia awamu nokubeera nga kimanyiddwa nti hadiths nyingi ennafu mubashia nemubasunni. Kale kyolabye muhadith emu toyinza kukyesembesa nti yenzikiriza yekibiina kubanga oyinza okusanga omwogezi wa hadith nga munafu, mulimba oba nga tamanyidwa. Kale tekisoboka kwesigamira kuhadith okujjako oluvanyuma olwokuje tegereza ensibuko yaayo n’omwogezi waayo.\nEra tweyongera okubuuza omuwahabi oyo omupangise nabamufaanana, abaffe, buli ekiri mutarekh ya Twabar kituufu awatali kubuusabuusa, oba okujesigamirako tulinakunonyereza nsibuko yaayo?\nMazima ekimanyiddwa, kiri nti hadith eziri mu Twabar ezimu sintufu kubanga aboogezi baazo abamu balimba. Wadde nga tetugenda kunyonyola kawonvu nakagga, katuwe ekyokulabirako kimu kyokka: Mukitabo “Ashi-a watashayyu-u”, page 49, omutunzi waakyo, awayiriza abashia nti ebirowooza byaabwe byonna babijja ku Abdullah Ibn Saba-I eyazalibwa omuyahuudi oweyaman, oyo Twabar gwakakasa nti yayolesa obusiramu nakweka obuyahuud era neyefuula ayagala Imam Ali olwokwagala okusasaanya ebirowoozebye. Naye, abaffe, Abdullah Ibn Saba-I alina weyetabirako munsonga eyo nakamu nakatono wadde nolunaku olumu?\nOwokwagala okukulaga nti omuwahab oyo yesigamira kubifu, katukuletere ensibuko ya hadith.\n“Yampandiikira, Samari, nga abijja ku shu-aibu nga naye abijja ku saif, naye Nabbijja atwiyyah nga haye yabijja ku Yaziid Alfaqa-asi: Abdullah Ibn Saba-I yali muyahuud mubantu be Swani-a-i…”\nkale kati katuteeke ensibuko ya hadith eno kummeeza tulabe oba esaana okwesigamirako okusinziira kubantu abaajogera oba nedda.\nBwetuba tutunuddeko akatono mubitabo bya “Ilim Rrijaal” ebyawandiikibwa abamanyi abasunni, bitumala okutegeera embeera yabasajja abo.\n(1) Assari: kabeere Ibn Assari bn Ismail Alkuufi oba Assari bn Aswim eyafa 258, bombiriri babeera balimba.()\n(2) Shu-aib bn Ibrahiim Alkuufi: Tamanyiddwa.()\n(3) Saif bn Umar: Ayogera hadiths enfu oluvanyuma naziteeka kubesigwa.()\n(4) Yaziid Alfaqa-asi: Tamanyiddwa era nerinyalye mubitabo bya “Rijaal” teribeerangamuko.\nNekirala ekitasaana kwerabirwa, kwekwesanga nga Twabarasi alina hadith zayogera-mujuzu eyokusatu, eyokuna neyokutano ebya Tarekh we-ezikwata kubyagwaawo okuva mumwaka 11H okutuuka 37 H. era ekyo kyekiseera kya Government ya Abubakar ne Umar. Hadith ezo ziwereraddala 701. Era hadith ezo zonna zaava kubantu bataano abo bakka. Naye nga ekyaleeta kwekubeera nga Twabari yagunjawo bingi ebitaliiwo okusinziira ngayye bweyalaba. N’olwekyo, abaffe, kisaana okwesigamira kubigambo ebifanana bwebityo?\nAte nekirala ekyewunyisa, kwekusanga riwaaya zaabwe – abo abataano – nga ziri mujuzu yakusatu nayakuna nayakutaano mu Tarekh Twabar zokka, naye amajuzu agasigadde temuli linnya mumannya gaabwe oba ekyayogerwa okuva kubo okujjako mujuzu lyakkumi!. Kale awo wetwebuuliza nti abaffe okumanya kwa “Ssarri” ne “Saif bn Umar” kweyawulira kukumanya byagwawo mukiseera kino kyokka? Era nga byeyawulidde kumadhihab gokka?\nMubutufu, omuntu bwaba akozesezza amagezi naalowooza mubi-gambo byabantu abo abataano, asanga nga byonna byatekebwawo omusajja omu nga era neeyabyogera yalina ekigendererwa kimu. Era lwaki byo byonna Twabar yabyogera?\nOkuddamu kuli nti teri kirala okujjako okwagala okuziba amaaso oba obusungu obufuula omuntu kiggala.\nAte ekyokusalirwa kwekusanga abana Tarekh abajja oluvanyuma lwa Twabari bamugoberera era nebatuuka okuddira ebigambobye nebabateeka mu Tarekh Zaaabwe awatali kwetegereza nakunonyereza nsibuko y’abogezi nga balowooza nti buli Twabari ky’aba aleese kibeera kituufu.\nBwoyagala okukakasa byetwogedde, oyinza okutunulako muTarekh ya Ibn Asskr, Kaamil ekya Ibn Al-athiim, bidaayah ne nihaayah ebya ibn Kathiir, Tarekh wa khalduun nebitabo ebirala. Bwebityo ebitabo bya Tarekh ebipya tebyawona bigunjirire. Okujjako nti kyamukisa mulungi okulaba nti abasajja hadith za Twabari kwezitambulira bonna bayogerwa, ekisobola okuwa omuntu okusengejja ebiramu nebifu.\nOluvanyuma lwebyo, katuddeyo kumbozi yaffe eyekitabo “Ashi-a wa Tashayyu-u”. Tugamba nti ekitabo ekyo kyesigamira kubigambo ebyabantu balimba. Nolwekyo, ekitabo ekyo tekirina wadde ekitiibwa ekisembayo obutono.\nKale abaffe, kisaana okuteeka ekibiina ekyobusiram, ekinene, ekyamaanyi, ekirina okumanya kwobusiram, ekilamusa enkola yanNabbi era ekirwanyisa abalyazamanya nga Israil, kumusajja yahuudi, atamanyiddwa olwokwesigamira kubyafaayo ebyobulimba?!\nTukyagenda mumaso n’omusajja omuwandiisi omuwahabi mukitabokye ekitaliimu makulu, tumusanga nga yemulugunya ku Imam Ali (a.s) nga yefuula eyebuuza nti nno lwaki bweyamala okutuuka kubukulembeze, yayanguyirira mangu okwagala okujjako Mu-awiyah?\nMubutuufu, ekyaletera omuwahabi oyo obuzibu n’okubeera nga ebintu tabifuna bulungi, kwekulowooza nti Imam Ali (a.s) afananako nabakulembeze abalala abakolerera ebibagasa byokka. Naye endowooza eyo nkyamu era yawansi nyo.\nSinga Imam Ali (a.s) yali afaananako nabakulembeze abalala, okwemulugunya okw’omuwahabi kwalibadde kujja kubanga kyeyaalikoze – Imam Ali (a.s) – kwekuyingira mubufuzi nebabutambuza n’omwononefu, omulyazamanyi – mu – awiya nekikoosikye – nebafuga abasiramu nga okwagala kwabwe okwasitani bwekubagamba.\nNaye Imam Ali (a.s) tali mumuteeko ogwo ogwabafuzi abakyamu. Mazimayye mukulembeze mulongofu era mumalirivu. Mpozzi nga bwagamba mukwanukula mugiira bn sha-abah nebanne: “Sikkiriza mungu owekitiibwa kundaba nga nfuula ababuze okubeera abayambi”.\nOwange gwe omusomi ewekitiibwa: katukomye wano ebigambo ebikwaata kumuwahab nga era bwetusuubira nti okuddamu kwaffe okwo okubadde mubwangu kulina kyekukulaze kunyimirira eyomuwahab – owensaalwa kubantu ba Nabbi n’ababagoberera – mukumanyakwe kubyeddini, nenzikiriza ez’obusiram, nebigambo byeyesembesa ebyobulimba. Nkakasa nti abamanyi beddiini bajja kulongoosa ebyo byonna ebyaasoba kumuwahab oyo. Era nga bwensubira okudda mumuwahab oyo oluddamu olw’amanyi olwebigambobye ebyobulimba kubanga muntu mubuze era abuza.\nOBWEETAAVU ERI SEMINA EYOBUSIRAMU\nMubutuufu, kyetagisa nnyo okutekawo olukungaana olwobusiram, tunonyereze amateeka getwawukaniramu, noluvanyuma tulabe engeri gyetugalongoosamu nga tukozesa okumanya n’amagezi.\nKati mubiseera bino byetulimu, waliwo okwawukana okwamaanyi wakati wa abawahab abasalafu namadhaahib agobusiramu amalala kunsonga ya shirik ne Tauheed, Tokiraba nga kibeera kirungi nnyo bwetuteekawo okunonyereza okwokumanya olwokwaagala okusembeza buli omu eri munne, nokujjawo ekikyaamu nokunyweza amazima, nokuteekawo ekitangaala eri oyo eyawubwa?\nEra tulina okuteekawo olukungaano olwo nga tuli bamalirivu sossi kulangirira bulangirizi nga tukoma awo.\nNaye bwetuba twagala ensonga eyo etekebwe munkola mungeri eyomulembe nga bwekisaana, kyetaagisa okugoberera obulombo-lombo buno:\n(1) Mubuli kibiina ekyobusiram, kirina okuyitibwaamu abakyikyikirira nga bamukyo batuufu era nga tebeyawulidde saud yokka.\n(2) Nga ogyeko amadhahib ana, n’abamanyi ababashia balina okuyitibwa – abashia abakkiririza muba Imam ekkumi nababiri nabashia aba Zaidia.\n(3) Abantu bonna abali mulukungana, balina okuweebwa eddembe erimala buli omu asobole okwoogera ebirowoozobye awatali kumuyingirira mubigambobye oba mukitibwakye nga okumuvuma oba okumukakkanya nga bwekiri musaud.\n(4) Abakulira olukungana olwo tebasaana kubeerako naludda lwebeekubirako era n’ekisinga obulungi kwekubeera nga mubuli kibinja bajjamu omuntu oba obantu.\n(5) Ate oluvanyuma olwolukungana, buli byonna ebivuddemu birina okusaasaayizibwa munsi yonna mubifo ebyokumanya kisobozese abantu okutegeera ebivudde mulukungana.\nMazima nkakasa nti singa olukungana lutekebwawo kumbeera eyo, buli ekirimu okwawukana kyijja kutereera era wabeerewo nokutegeeragana awamu nokwegatta wakati wabasiramu.\nEKIGENDERERWA MUBIGAMBO BINO:\nTugezezzaako mubigambo byino okugenda nga tunonyereza ensonga enkulu ezo zetwawukanamu nabawahabi tulabe oba tunaasobola okukwatagana nga tuyita mu Qur’an ne musunna.\nEra guno omulanga gwenkuba sigwegusooka kunsonga ezo wabula waliwo ebitabo ebyasooka nga buli kimu kirimu okunonyereza okwaamaanyi kunsonga ezo.\nEbitabo ebyo beybino:\n(1) Mafaahiimul Qur’an: omwo mulimu okunonyereza okwamanyi era nga ebyo bisangibwa mujjuzu esooka, okuva ku page 378 – 528, nga era byali ebigambo ebyayogerwa mu Hauzatul Ilimiyya – Qum eyekitiibwa – nebiwandikiibwa ne Sheikh owekitiibwa Ja-afar Alhaad, nebikubirwa mu Iran ne mu Lebanon.\n(2) Attawassul bil Auliyaa-e: omwo mulimu okunoonyereza okukwaata kukukkirizibwa okusembera ewa katonda nga tuyitira muba Imam abatukuvu (a.s) n’abagalwa ba katonda abalongoofu. Era nga ensonga eno y’emu kunsonga enkulu ezireetera abawahab okubuzibwabuzibwa.\n(3) Atauheed wa Shirik mu Qur’an: Mukitabo ekyo, nagezako okunyonyola ekikomo kya Tauheed ne Shirik kubanga eno y’emu kunsonga ezitawanyiizza abawahab okumaliraddala ebyaasa bibiri nekitundu. Kale ekitabo ekyo kyakubibwa nekisaasanyizibwa munsi yonna.\nKale nebigambo bino mwemuli okunonyereza okw’omulundi ogwokuna. Tubiweereza eri eusi yobusiram, era nga bwetukoowoola nabawahab – mu Riyadh ne mu Haramaini Sharifain – n’abo abapangisibwa nebawandiika olwebigendererwa byabwe, babeera nga bakkiriza amazima baleme kukwaatibwa nsonyi zaakisiru era bagondere byetwesembesezza. Bwebaba bagaanye, nebawakanya ebiri mukitabo kino, kale tubasaba bakiddemu oluddamu olwamagezi era olwamazima nga teruliimu kuwayiriza.\nTusaba abawahabi baleke abasiram mu Haramain Sharifain babeere neddembe okukola emikolo gyabwe egyeddiin baleme kubakoseza mu Haram yakatonda eyemirembe era balekere awo ebigambo byabwe ebitalina mugaso okujjako okwawulayawula abasiram nokuwalaggana.\n“Mazima kuno kujjukiza, omuntu ayagala akwaate ekkubo etterevu erimutuusa ewakatonda” (Qur’an)\n() 3: 96.\n() 1: 127.\n() 22: 29.\n() 1: 25.\n() 5: 97.\n() Wassa-el shi-a, vol. 8 pg. 14.\n() 3: 97.\n() 14: 35.\n() Soma Tahadhiib Attahadhiib ekya Ibn Hijir. Vol. 3, pg 46, soma Tarekhil Khatiib, vol. 9. Pg. 193, soma Miizaanil I-itidaal, vol 101, pg. 37.\n() Lisaanul mizaan, vol. 3, pg. 145.\n() Mizaanul e-itidaal, vol. 1, pg: 438.


Fundamentalism (Okwesukulumya) - Wikipedia\nTemplate:Wikify Fundamentalism(Okwesukulumya) kino ekibubme kyakijukizo era nga kyakikoomo omubumbi Jens Galschiot nga kyanyukuta ezikola ekigambo FUNDAMENTALISM . Buli nyukuta egyakolwa mu bitabo ekyediini, ngewaza obuwanvu mitta 2.5 ngazetorola okola enziga. kisubirwa okumalwa okolwa mumwaka 2013\n5 links Ezenyongeza\nOkuzimba[kyusa | edit source]\nFundamentalism(Okwesukulumya) ewarako obuwanvu 2.5 mitta kikoledwa mu bitabo era nga bili kyuuma ekyekikoomo. Ebitabo binno bye bikola enyukuta e 14 ezikola ekigambo'FUNDAMENTALISM'munziga enetorovu eweza obugagavu bwa mitta 7.\nEbitabo bigatidwa wamu buli kimu kukinakyookola buli nyukuta,ebitabo byawudwamu kurani , Bayibuli,ne Toran. Buli kitabo kikoledwa nga kisinzira kukitabo kyenyini ngabwekifanana,ngakikoledwa ngalo mu "wax".Ebitabo bino byankaniradala nga bili ebyedini bwebyenkana.Enyukuta 14 ezikola ekigambo kino ediini 3 buli emu egyakua nenyukuta 4 naye nganene.\nEbweru wenziga enowaliwo wawandikidwa ko bunyukuta entono.Bubugambo bunno obutono waliwo enyiliri ezisimbubwa mu buli kitabo enyukuta enene mu kitabo mwenva.ebigambo bino bili munimi zenyini ebitabo bino mwebyawandikibwa ebilala bili mu lungereza.Buli bigambo bino ebilaga Ebikolwa ebyokusonyiwagana, Okusonyiwa,Ameteeka agakwata ku bakyala,Okufayo kubateyamba,Omwenkanonkano Amagezi,Okwagaliza, Enzikiriza, Esubbi, Nokuyamba nebinga ebyo.\nMunda wanziga eno nga wawandikidwayo enyirili ezisimbudwa mu buli kitabo kino zebikolwa ebitali bilungi.Enyirili zinno embi ezilagira abantu nga bakyala okugondera Bababwe wedde babayisa nga ebyokunsiko,Okutugumbulwa senga togondera diini,Obutakiriza kwogera kubyaskwagadanga,Okusirika mulukungana wadde byebogera bikunyigiriza,nokubika kumitwe wade omusana mungyi.\nEnkola yonna enyukuta bulinyukuta eteredwa ku lupapula,era enyirili zili ezisimbulidwa mubitabo ebitukuvu,zilagwa era abalabi bazisoma mu nimi zabwe era bazisoma nga tebamaze kwetorola kibumbe kino.\nKuliko omulyango gumu gwoka woyita munyukuta eya (T)wagulu wayo waliwo ekigambo ekigamba nti nsanyuse okulaba.era bwomala oyingira mu nziga eno ngolimunda bwoba oyagala kufuluma era woyingirila wofulumila tewali kabonero kakulaga kufuluma.\nEbipimo byekibumbe: siyizi: H 250 cm,enziga 8 mitta.\nOkworesa[kyusa | edit source]\nOkworesa ekibumbe kino kusubirwa okuba mu kunganyizo lye byoresebwa e Herning Museum of Contemporary Art spring bubiseera byakasana oba giyite "summer" mumwaka 2013.\nOkusinzira ku Jens Galschiøt,ekibumbe kino kisomoza abantu bekubamu toki.\nEbigambo ebili mubitabo ebitukuvu amakulu, nenzivunura yabyo nani abivunude.\nEdiini zonna zilina amateeka agakontana naye gakozesebwa kunyikiza bikolwa bbibi.\nAbantu abasinga basikirizibwa amateeka amalungi ,nenyirili enungi naye bakomekereza amabi gabakwatideyo.\nBwomenya ameteeka teli kubo wofulumira munziga eno oba enkulungo eno, nga akokekabonero bukibumbe kino akalaga nga abesukulumya mubyediini bwepataputa amateeka,era kizibu okuva mu diini kuba bwoba ogivudemu oba omenye teeka lya Katonda.\nJens Galschiøt era ayongera nagamba nti "obubonero buno buyinza okutaputibwa mungeli ezenjawulo".\n↑ the offcial website of Jens Galschiøt 25 Nov. 2011\n↑ http://www.osrtv.dk/ television program about the sculpture 19 marts 2011\n↑ http://www.aidoh.dk/new-struct/Happenings-and-Projects/2011/Fundamentalism/GB-Concept.pdf the official concept description\nlinks Ezenyongeza[kyusa | edit source]\nBino bigyidwa ku "https://lg.wikipedia.org/w/index.php?title=Fundamentalism_(Okwesukulumya)&oldid=15790"\nLuno olupapula lwasemba okukyusibwamu ku 18:43, 7 Gwakusatu 2013.


Bukedde Online - Ziizino ensonga kwe baasinzidde okulonda baminisita abapya\nZiizino ensonga kwe baasinzidde okulonda baminisita abapya\nAkozesa muganzi we ne babba n'okutta aba...\nENSONGA zizuuse ezaasinziddwaako okulonda bamanisita abapya mu kabineti eyafulumye ng’abasinga baalondeddwa lwa buwulize, obuganzi mu bantu, n’okwagala okunyweza obuganzi bw’ekibiina mu bantu.\nOkuva ku kkono; Beti Kamya, Hajji Abdu Nadduli ne Lt. Gen Henry Tumukunde\nLT. GEN HENRY TUMUKUNDE, MINISITA W’OBUTEBENKEVU BW’EGGWANGA:\nOno munnamateeka nga yayingira mu magye mu 1982 nga NRM ekyali mu nsiko. Olutalo bwe lwaggwa n’aweebwa ekitiibwa kya Major. Yakulirako ekitongole ekiketta munda mu ggwanga (ISO) n’okubeerako omubaka wa Palamenti ng’akiikirira amagye.\nMu 2005 yafuna obutakkaanya n’ayawukana ne Gavumenti nga bamulumiriza okugenda ku leediyo n’avumirira Gavumenti n’engeri bannamagye gye bakuzibwamu.\nYawerennemba n’emisango mu kkooti omwali n’okulya mu nsi ye olukwe, okutuusa mu 2015 we yaggyibwako emisango. Mu kulonda okwakaggwa, Tumukunde akwenyigiddemu nnyo era nga yalabibwako emirundi ng’atambulira mu nnyonyi. Ono ayogerwako nga kafulu mu by’okuketta.\nROSEMARY SENINDE, MINISITA W’EBYENJIGIRIZA EBYA PULAYIMALE:\nAbadde mubaka wa Palamenti omukazi owa Wakiso okuva mu 2001, mu kitundu ekimanyiddwa nga kisingamu bantu ba ludda oluvuganya Gavumenti.\nSenninde musomesa era yasomesaako e Wampewo Ntakke era n’addukanyaako n’essomero lya Kide Primary School. Kigambibwa nti, ekyamuweesezza ekifo, Pulezidenti yayagadde okuzza obuganzi bw’abantu b’e Wakiso abaamuwa obululu obutono mu kulonda okwakaggwa.\nMu kiseera kino Senninde ye mukulembeze wa NRM mu disitulikiti ya Wakiso.\nJOY KABATSI, MINISITA OMUBEEZI OW’EBYOBULUNZI:\nMunnamateeka nga yaliko omuyambi wa Pulezidenti avunaanyizibwa ku byamateeka mu ofiisi ye.\nAludde ng’avuganya ne Anifah Kawooya ku kifo ky’omubaka omukazi owa disitulikiti y’e Sembabule.\nLumu yalangirirako nga bwe yali avudde mu byobufuzi abirekere Kawooya, kyokka yamala n’akomawo.\nMu kiseera kino era Kabatsi akyalina omusango mu kkooti ng’avunaana Kawooya okubeera nga talina buyigirize bumusobozesa kwesimbawo. Okulondebwa kwe kwatunuuliddwa ng’okumugamba ave ku Kawooya.\nYING. NTEGE AZUBA, MINISITA W’EBYENGUUDO:\nYinginiya mulamba ng’ava mu buvanjuba bwa Uganda. Mu April 10, 2014 yalondebwa okutuula ku lukiiko olufuzi olufuga ekitongole ekivunaanyizibwa ku nguudo ekya UNRA.\nYakolerako mu Stanbic Bank, nga maneja avunanyizibwa ku by’okulabirira ebintu bya banka. Nga minisitule eno erimu obuvuyo bw’okubulankanya ensimbi nga n’abakungu abamu bali mu kkooti, Pulezidenti yasazeewo okukyusa baminisita abagibaddemu.\nDENNIS GALABUZI SSOZI, MINISITA WA KANYIGO KE LUWEERO:\nYe mubaka wa Busiro North, nga ye yawangula eyaliko omumyuka wa Pulezidenti Gilbert Bukenya.\nYakuguka mu byobugagga eby’omu ttaka n’ebyamazzi. Galabuzi yategeezezza nti tayinza kumanya nsonga yamulondesezza, kyokka kye yeekakasa nti ye akulembeza bikolwa okusinga ebigambo.\nOkulondebwa kwe kwatunuuliddwa ng’okunyweza NRM mu Wakiso, n’okulaga abantu b’ekitundu nti Pulezidenti akyabalowoozaako wadde yaggyawo Bukenya.\nGODFREY KIWANDA, MINISITA OMUBEEZI OW’EBYOBULAMBUZI:\nKiwanda ye mubaka wa Mityana North, era y’abadde ssentebe w’akabondo k’ababaka abava mu Buganda.\nKiwanda obukulembeze yabutandikira ku bwakkansala w’abavubuka ku lukiiko lwa disitulikiti e Mubende.\nOkulondebwa kwe, kuyambye disitulikiti ye Mityana okusigaza ekifo kya minisita ekibaddemu Vicent Nyanzi.\nPERSIS NAMUGANZA, MINISITA OMUBEEZI OW’EBYETTAKA:\nNamuganza mumbejja w’e Busoga, era omubaka w’essaza ly’e Bukono mu disitulikiti ye Namutumba.\nAbadde mumyuka w’omubaka wa Pulezidenti mu disitulikiti ye Luweero, nga yawangula talina kibiina. Namuganza abadde ayamba Pulezidenti mu kumusisinkanya ababaka ba NRM abaalondebwa nga tebalina bibiina.\nLukwago akubye ebituli mu bbaasi za ‘Tondeka’\nNRM eyise Mbabazi ne Polof. Bukenya e Namboole\nBiibino Bannakenya bye baasinze Uganda mu kalulu\nEngeri Kitagenda gye yeetooloola Kaweesi


Poliisi erwanaganye n’Abacongo\nOmuyiyimbi Iryn Namubiru bamutadde 2 hours agoAkutte mukazi we mu bwenzi n’amugabira omusiguze ku poliisi 3 hours agoPoliisi ewabuddwa ku musango gw'omuyimbi Eddie Yawe 3 hours agoEkitongole kitubidde n’eddagala lya disitulikiti ez’enjawulo 12 hours agoMunnayuganda ali mu ggye lya Amerika avuddeyo ku 'sikoseero' 12 hours agoOmusajja e Kabowa yeetondedde mukazi we gw'abadde afudde aka... 12 hours agoMuseveni awadde Nyakairima obwa Minisita: Amusikizza Katumba... 3 hours agoMicho atandise: Cranes eri Namboole mu kutendekebwa 13 hours agoEng’uumi enyoose ewa Chameleone 14 hours ago'Obwakyetwala busaanyawo ennyanja Nnalubaale' 6 hours ago\nPoliisi erwanaganye n’AbacongoKampala | Jul 29, 2012\nAbapoliisi nga bagezaako okuggya Abacongo mu luguudo.\nABACONGO ababadde bagumbye ku ofiisi z’ekitongole ky’abanoonyi b’obubudamu, bavudde mu mbeera ne beeyambula nga bagamba nti tebafiiriddwako wadde okuweebwa obuyambi bwonna ebbanga lye bamaze mu kifo kino.\nBagamba nti wiiki ssatu zebamaze mu kifo kino tebafiiriddwako wadde okuweebwa emmere kuba gye baggya nayo ebaweddeko ate ng’ewaabwe wakyaliyo olutalo. Poliisi yayitiddwa ne bagezaako okubawooya kyokka ne bagaana. Abakazi abaabadde beesibye buleesu baatandise okubwesumulula okukkakana nga basigadde bukunya. Oluvannyuma baawaliriziddwa okulinya mmotoka eyabatutte mu disitulikiti y’e Mubende eri ekifo gye bagenda okubeera , okutuusa eggwanga lyaabwe bwe linaatereera balyoke baddayo.


Enkuba Egoyezza Ab'e Mubende - Radio Simba - Ennene\nEnkuba egoyezza ab’e Mubende\nEnyumba 80, amasomero 3 ne kanisa 2 zitikuddwako obusolya mu namutikwa we enkuba eyafudembye e Mubende. Enjega eno yagudde ku kyalo ky’e Butayunja LC 1 mu Ggombolola y’e Kitenga mu Disitulikiti ye Mubende.\nSentebe we kyalo kino Ssentaba George William nga ali wamu n’omukiise akikirira e Ggombolola eno ku lukiiko lwa Disitulikiti y’e Mubende Williams Ndooli yategeezezza nti amasomero 3 okuli Butayunja Dam Primary School, Butayunja Parents Primary School ne Katikkiro Nursery and Primary School ne kanisa 2 okuli Butayunja Seventh Day Adventist Church ne Hope of Glory Centre Butayunja wamu ne enyumba za batuuze 80 byatikuddwako obusolya n’endala nezigwiira ddala ku ttaka.\nBanyonyodde nti mukiseera kino abayizi ebyokusoma babivuddeko oluvanyuma lw’ebibiina byabwe okutikulwako obusolya so nga n’abatuuze basobeddwa eky’okukola oluvannyuma lw’ennyumba zaabwe okutikulwako obusolya .\nEnkuba eno yemu yagoyagoyeza ennimiro z’abatuuze okuli ensuku za matooke, emwanyi, muwogo kwogata ne ebijanjalo ne kasooli byonna byasanyiziddwawo ekintu ekiyinza okubaviraako okufuna enjala.


Taata ono yali ayokya nkoko ku Sax Pub ne California e Nakasero era yatutandikizaawo okukola naye. Kyokka bwe yatandise okuyomba ne Katonda, mu luyimba lwe olupya olwa Oluyombo mu Ssaala abangi lwe batuumye omugugu, twasigadde twebuuza nti tayise we yandikomye? Sarah bwe yantwala, yali agambye agenda kunnyamba kyokka olwantuusa ewuwe nafuuka mukozi wa waka. Naddamu okubalaba nga bakuze. Abaana bange nali mbaagala kyokka nga njagala ne bakadde bange okunsonyiwa. Friday, January 04, Yampa olunaku hhendeyo era olwatuukayo ne bangezesa.\nEyo gye nazaalira omwana oyo.\nAbaana bange nali mbaagala kyokka nga njagala ne bakadde bange okunsonyiwa. Eyeevuze okugenda ku ddwaaliro Nagenda e Onugugu ne wabaawo mukwano gwange eyantwala ku kirombe ekimu ne ntandika okukuba bbulooka.\nEkyanzigya enviiri ku mutwe gye yantwala baali boogera olulimi nga sirutegeera naye oluvannyuma namanya nti baali Balango. We nnatandikira okutegeera nga mbeera Nateete nga taata ye Mansoor Sempala wabula ono yafa nga ndi mu P.\nhassan omugugu Mp4 HD Video WapWon\nBukedde Ku SsandeFamire. Omugugu hassan nduga Kalondoozi Asiika obulamu Agafa ku bidduka. Eyo twabeerayo okumala emyaka ebiri ate oumgugu tudda e Masaka. Bwe natandika okumusiiga nga tunyumya we namubuulira bye nali mpitamu ne mmutegeeza nti mmanyi okuyimba.\nNnina ekibuuzo kye mbuuza mu mutima gwange nze nsinga bassebabi obubi mu maaso go? Nalima ebitagambika nga kidima twakeeranga nkeere okutuusa ssaawa nga musanvu ate ne tuddamu olweggulo.\nHassan Ndugga Music, Songs, Videos, Mp3 Downloads and Biography –\nKyantwalira ebbanga okukkiriza nti ddala ono mmange kuba yali tannoonyangako. Yampa olunaku hhendeyo era olwatuukayo ne bangezesa. Bwe navanga ku ssomero akawungeezi nga omugugu hassan nduga mu kwokya enkoko. Musajja mukulu olukiiko lwawedde tategedde. Taata ono yali ayokya nkoko ku Sax Pub ne California e Nakasero era yatutandikizaawo okukola naye.\nSarah bwe yantwala, yali agambye agenda kunnyamba kyokka olwantuusa ewuwe nafuuka mukozi wa waka. Siri muganda wa Yuda eyakulyamu olukwe naye buli kizibu kisooka wange Ye abajulizi be baayokera eyo e Namugongo bagamba enku ezaabookya nze nazitema?\nObuyimba bwa Natooro bukolera Minisita Muka Bwanika omukulu atabuse bba okumulekera amabanja. Hassan Ndugga; Akulidde mu maka 9, nnyina amulabye ku myaka 25, mukazi we yamuddukako.\nMariam Nakiwala, maama wa Ndugga annyonnyola: Baabano abayoola kaasi mu kabuyonjo e Kampala Okukula kwange tekubadde kwangu kubanga nkulidde mu mikono gya famire ezisukka mu ttaano. Nazikubira emyaka ebiri ne nzivaamu ne nnyingira ebidongo. Print A A A. Nagenda okutuuka nga yafa dda era abaaliwo bansanyukira nnyo ne bagamba baali bamanyi nafa.\nAwo we natandikira okweyiiya. Taata Friday yantwala jassan ne ntandika okumuyambako ku mirimu gye kuba ye yali yasigaza ebyuma bya taata Kisitu ebyokya enkoko. Tukubye ttooci mu bulamu bwe ne tuzuula nga ddala tebubadde bwangu. Kitange yankyawa era kye twakola kwe kudduka ndugs Masaka ne tugenda e Jinja ne baze. Ebibala abayimbi bye bayoola mu omugugu hassan nduga abakazi abagagga.\nMore From The Author. Friday, January 04, Nga mpezezza omwaka mulamba mu bantu bano be nali simanyi olunaku lwakya lumu ne basibamu ebintu byabwe ne bandekawo. Naddamu okubalaba nga bakuze.\nJuly 30, 2019 July 30, 2019 Leave a Comment on OMUGUGU HASSAN NDUGA FREE DOWNLOAD


Bukedde Online - Omukuumi akwatiddwa ku by'okutta Faaza\nOmukuumi akwatiddwa ku by'okutta Faaza\nHajjati Madinah eyayimba Bibuuza akubye ku matu\nNamagoye alumbye poliisi lwa kusiba bba ol...\nPOLIISI ekutte omuntu owookusatu ku by’okufa kwa Faaza Kisomose n’ekunya n’abawala ababiri abaasoose okukwatibwa ne boogera bye bamanyi.\nBya SHAMIM NABUNYA NE FAHAMI WASSWA\nLilian Mbabazi 26, ne Vicky Nakato abakolera ku bbaala ya Big Ways e Zzana be baasoose okukwatibwa n’ebbaala n’eggalwa oluvannyuma lw’okukizuula nti ensawo essatu Rev. Fr. Faustinus Kisomose ze yavudde nazo ku kigo e Lweza, ziri mu bbaala eyo.\nNakato ne Mbabazi baategeezezza nti Faaza abadde abatwala nga bawala be era yazze ekiro ky’Olwokuna n’abasaba okubalekera ensawo zino omwabadde ebikozesebwa mu Klezia nga ‘Ostia’ n’Evviini, amasimu wamu ne kompyuta y’omu ngalo (Laptop).\nBaategeezezza nti yabagambye nti babitereke bulungi kubanga ayinza obutakomawo. Bwe baamubuuzizza gy’alaga n’abategeeza nga bwe waliwo omuntu aludde ng’amwezinzeeko ng’amutiisatiisa okumutuusaako obulabe, kwe kumalirira amusisinkane ekiro ekyo.\nOMUKUUMI W’EDDWAALIRO AKWATIDDWA\nOmuntu owookusatu eyakwatiddwa ku by’okufa kwa Faaza Kisomose ye mukuumi ku ddwaaliro lya Mirembe Medical Centre e Najjanankumbi.\nOmulambo gwa Faaza Kisomose gwasangiddwa okuliraana eddwaaliro era poliisi yategeezezza nti obubonero mu kifo kino bwalaze nti omulambo gwaleeteddwaawo mmotoka kubanga waasangiddwa emipiira gy’emmotoka eyakyukiddewo.\nJennifer Namukasa eyabadde ajjanjabirwa mu ddwaaliro lino eririraanye Nyondo Pub, yagambye nti yabadde afulumyeko wabweru ku ssaawa nga 12:00 ez’oku makya g’Olwokutaano n’alaba omulambo gwa Faaza.\nYayise omukuumi w’oku kalwaliro Gerald Mutakira eyeetegerezza omulambo era n’ayita omusawo ku kalwaliro kano Dr. Marvin Wamala eyakakasizza nti omuntu yabadde yafudde dda era ne bakubira poliisi y’e Katwe n’ejjirawo amangu ago n’eggyawo omulambo.\nOmwogezi wa Poliisi mu Kampala n’emiriraano, Patrick Onyango yategeezezza nti baakutte omukuumi w’eddwaaliro okuyambako mu kunoonyereza.\nOnyango yagambye nti Nakato ne Mbabazi baakoze ‘siteetimenti’ ne bayimbulwa ku kakalu ka poliisi era baalagiddwa okusigala nga beeyanjula ku poliisi e Katwe.\nFAAZA Y’ASOOSE OKUZIIKIBWA KU KIGO E LWEZA\nFr. Kisomose yaziikiddwa ku ssaawa 10:00 ez’olweggulo lw’Olwomukaaga ku kigo e Lweza gy’abadde akola ng’omumyuka wa Bwanamukulu. Ye munnaddiini asoose okuziikibwa mu kigo kino era mu kumuziika Basaserodooti banne be baatuuse ku ntaana.\nAbadde yaakakolera e Lweza omwaka gumu nga yasooka Ggombe, n’adda e Bbiina, Naggulu, Ndeeba era n’aweerezebwa Eldoret mu Kenya okwongera okusoma okubudaabuda n’okubuulirira abantu. Olwava e Kenya n’asindikibwa e Lweza mu April 2014.\nKalidinaali Emmanuel Wamala yakulembedemu ekitambiro ky’emmisa ey’okusabira omwoyo gw’omugenzi ng’ayambibwaako Vicar General ow’essaza lya Kampala Msgr. Charles Kasibante.\nKalidinaali yakuutidde abantu obutatya kufa wabula bafube okukwetegekera nga bakyali balamu era bakwagale kubanga ly’ekkubo eribatuusa mu ggulu.\nBwanamukulu w’e Lweza, Fr. Vianney Mugabo yagambye nti Fr. Kisomose abadde atawaanyizibwa obulwadde bwa Puleesa ne ssukaali ate olumu ng’anywa ku mwenge, wabula tebannamanya ngeri ntuufu gye yafuddemu era baagala poliisi eyambeko okuzuula ekituufu.\nOmulambo gwa Fr. Kisomose gwasangiddwa gwevuunise ng’ali mu byambalo by’Ekisaserodooti era ng’akubye bulungi ekikalu. Tegwabaddeko kiwundu, era kiteeberezebwa nti bw’aba yattiddwa buttibwa, baatuze mutuge.\nOmukuumi akwatiddwa ku by’okutta Faaza\nAlangidde abatalinnya mu Kkanisa\nPoliisi enoonyereza ku battulafiki Bukedde be yalaze nga balya enguzi\nPoliisi ekoze ekikwekweto ku batakisi ne bboodabbooda


Akataffaali - Wikipedia\nAkataffaali (living cell).\nObutaffaali obuzimba ekiramu (cells), kitegeeza obutaffaali obuzimba buli kiramu, omuli ensolo n’ebimera. Obutaffaali buno bwe bukola obuzimbe bw’omubiri, ne buyingiza ebiriisa (nutrients) mu mubiri okuva mu mmere, ne bukyuusa ebiriisa bino, okubifuula amasoboza (energy), era ne bukola emirimu gy’omubiri egy’enjawulo.\nObutaffaali bulina ebitundu bya njawulo nga buli kitundu kirina omulimu gwakyo egw’enjawulo. Ebitundu by’akataffaali bino biyitibwa “olugaanire” (organelles). Buli kataffaali kaliko ebitundu (olugaanire) bino:\n(i) Katopulaazi.Katopulaazi luba luzzizzi (fluid) munda mw’akataffaali oluba lwetoolodde olugaanile (ebitundu by’akataffaali).\n(ii) Endopulaazi letikyula\nEndopulaazi letikyula (endoplasme reticulum), ky’ekitundu ky’akataffaali ekiyamba okufulumya molekyu ne kizisindika mu bitundu eby’enjawulo munda oba wabwelu w’akataffaali.\nBbulogi (Bolgi apparatus) ky’ekisengeka molekyu ezifulumizibwa “endopulaazi letikyula” okuzisobozesa okufulumizibwa wabweeru w’akataffaali.\n(iv) Lisosamu ne perekiso\nLyasosomu ne perekiso (lysosomes and peroxisomes) bitundu bya kataffaali ebizza obujja akataffaali nga bikola ku bakitilia eziba zikalumbye ela ne zijjamu obutwa (toxic substances) ela ne zizza obujja ebitundu by’akataffaali ebivudde ku mpagala.\nMitokyandila (mitochondria) ziba oligaanile ez’enjawulo ezijja amaanyikasoboza (energy) munda okugateeka mu mbeela akataffaali gye kasobola okukozesa. Mitokyandira zirina sabusitansi z’oluzode (genetic material) ezaazo ku bwazo, ezeyawudde ku DNA eri mu buziizi era ziyinza okweyubula ku bwazo.\nObuziizi (nucleus) y’ekola nga ekifundikwa ky’ebilagilo by’akataffaalikazimbamubili, n’eweeleza ebilagilo ebikuza akataffaali, okweyabuluzaamu oba okufa. Obuziizi era y’ennyumba ya DNA, eddoboozi ly’ebiragilo ly’enkola n’enkula y’omubiri gw’ekiramu, omuli obutereke (gene). Obuziizi yebulunguddwa akabubi (membrane) akayitibwa “akabaasa ka obuziizi” (nuclear envelope), akakuuma DNA era ne kaawula obuziizi n’ebitundu by’akataffaali ebirala.\n(vii) Olububi lwa Pulaazima\nOlububi lwa pulaazima (plasma membrane) lwe lubikkiridde ku ngulu kwa akataffaalikazimbamubili ku ngulu. Lwawula akataffaali n’ebitundu ebiddako era ne lukkiliza ebiriisa okuyingira n’okufuluma akataffaali.\nLibosomu (ribosomes) ziba olugaanire(bitundu bya kataffaali) ebisobola okuseyeeya ekyeere mu katopulaazi (cytoplasm) oba ne byegatta ku endopulaazi letikyula.\nBino bigyidwa ku "https://lg.wikipedia.org/w/index.php?title=Akataffaali&oldid=23502"\nLuno olupapula lwasemba okukyusibwamu ku 12:02, 10 Gusooka 2018.